text: 7 Bbugwe olwaggwa okuzimbibwa,+ ne mmuwangamu enzigi+ era abakuumi b’oku miryango+ n’abayimbi+ n’Abaleevi+ ne balondebwa.2 Ne nteekawo muganda wange Kanani+ okulabiriranga Yerusaalemi ng’ali wamu ne Kananiya omukulu w’Ekigo,+ kubanga yali musajja mwesigwa era ng’atya Katonda ow’amazima+ okusinga abalala bangi.3 Ne mbagamba nti: “Enzigi za Yerusaalemi tezirina kuggulwangawo okutuusa ng’omusana gukaalaamye, era abakuumi baziggalenga bazisibe ebinyolo nga bakyali ku mulimu. Mufune abakuumi okuva mu batuuze b’omu Yerusaalemi, abamu mubateeke mu bifo ebikuumirwamu ate abalala mu maaso g’ennyumba zaabwe.”4 Ekibuga kyali kigazi era kinene, naye abantu abaakirimu baali batono+ era nga n’amayumba tegannaddamu kuzimbibwa.5 Katonda wange yakiteeka mu mutima gwange nkuŋŋaanye abakungu n’abaami n’abantu bawandiikibwe okusinziira ku buzaale bwabwe.+ Ne nzuula ekitabo ekyalimu enkalala z’obuzaale bw’abo abaasooka okudda, era ne ndaba nga kiwandiikiddwamu bino:6 “Bano be bantu b’omu ssaza abaava mu bawambe, Nebukadduneeza+ kabaka wa Babulooni be yatwala mu buwaŋŋanguse+ oluvannyuma ne bakomawo e Yerusaalemi ne mu Yuda, buli omu mu kibuga kye;+7 abo abajja ne Zerubbaberi,+ Yesuwa,+ Nekkemiya, Azaliya, Laamiya, Nakamani, Moluddekaayi, Birusani, Misuperesi, Biguvayi, Nekumu, ne Bbaana.Omuwendo gw’abasajja ba Isirayiri gwe guno:+8 Abaana ba Palosi, 2,172;9 abaana ba Sefatiya, 372;10 abaana ba Ala,+ 652;11 abaana ba Pakasu-mowaabu+ ab’oku baana ba Yesuwa ne Yowaabu,+ 2,818;12 abaana ba Eramu,+ 1,254;13 abaana ba Zattu, 845;14 abaana ba Zakkayi, 760;15 abaana ba Binnuyi, 648;16 abaana ba Bebayi, 628;17 abaana ba Azugaadi, 2,322;18 abaana ba Adonikamu, 667;19 abaana ba Biguvayi, 2,067;20 abaana ba Adini, 655;21 abaana ba Ateri ow’omu nnyumba ya Keezeekiya, 98;22 abaana ba Kasumu, 328;23 abaana ba Bezayi, 324;24 abaana ba Kalifu, 112;25 abaana ba Gibiyoni,+ 95;26 abasajja b’e Besirekemu n’e Netofa, 188;27 abasajja b’e Anasosi,+ 128;28 abasajja b’e Besu-azumavesi, 42;29 abasajja b’e Kiriyasu-yalimu,+ Kefira, n’e Beerosi,+ 743;30 abasajja b’e Laama n’e Geba,+ 621;31 abasajja b’e Mikumasi,+ 122;32 abasajja b’e Beseri+ n’e Ayi,+ 123;33 abasajja b’e Nebo ekirala, 52;34 abaana ba Eramu omulala, 1,254;35 abaana ba Kalimu, 320;36 abaana b’e Yeriko, 345;37 abaana ba Loodi, Kadidi, ne Ono,+ 721;38 abaana ba Sena, 3,930.39 Bakabona:+ abaana ba Yedaya ow’omu nnyumba ya Yesuwa, 973;40 abaana ba Immeri, 1,052;41 abaana ba Pasukuli,+ 1,247;42 abaana ba Kalimu,+ 1,017.43 Abaleevi:+ abaana ba Yesuwa, ab’omu nnyumba ya Kadumyeri+ ow’oku baana ba Kodeva, 74.44 Abayimbi:+ abaana ba Asafu,+ 148.45 Abakuumi b’oku miryango:+ abaana ba Salumu, abaana ba Ateri, abaana ba Talumoni, abaana ba Akkubu,+ abaana ba Katita, abaana ba Sobayi, 138.46 Abaweereza b’oku yeekaalu:*+ abaana ba Zika, abaana ba Kasufa, abaana ba Tabbawoosi,47 abaana ba Kerosi, abaana ba Siya, abaana ba Padoni,48 abaana ba Lebana, abaana ba Kagaba, abaana ba Salumayi,49 abaana ba Kanani, abaana ba Gidderu, abaana ba Gakali,50 abaana ba Leyaya, abaana ba Lezini, abaana ba Nekoda,51 abaana ba Gazzamu, abaana ba Uzza, abaana ba Paseya,52 abaana ba Besayi, abaana b’Abamewuni, abaana ba Nefusesimu,53 abaana ba Bakubuki, abaana ba Kakufa, abaana ba Kalukuli,54 abaana ba Bazulisi, abaana ba Mekida, abaana ba Kalusa,55 abaana ba Balukosi, abaana ba Sisera, abaana ba Tema,56 abaana ba Neziya, abaana ba Katifa.57 Abaana b’abaweereza ba Sulemaani:+ abaana ba Sotayi, abaana ba Soferesi, abaana ba Perida,58 abaana ba Yaala, abaana ba Dalukoni, abaana ba Gidderu,59 abaana ba Sefatiya, abaana ba Kattiri, abaana ba Pokeresu-kazzebayimu, abaana ba Amoni.60 Abaweereza b’oku yeekaalu*+ bonna n’abaana b’abaweereza ba Sulemaani baali 392.61 Bano be baava e Teru-meera, n’e Teru-kalusa, n’e Kyerubu, n’e Yaddoni, n’e Immeri, naye nga baali tebamanyi nnyumba za bakitaabwe oba gye basibuka okukakasa nti Bayisirayiri:+62 abaana ba Deraya, abaana ba Tobiya, n’abaana ba Nekoda, 642.63 Ku bakabona: abaana ba Kabaya, abaana ba Kakkozi,+ n’abaana ba Baluzirayi, eyawasa omukazi mu bawala ba Baluzirayi+ Omugireyaadi n’ayitibwa erinnya lyabwe.64 Abo baanoonya amannya g’empya zaabwe mu biwandiiko okukakasa obuzaale bwabwe naye ne gatalabikamu; kyebaava batakkirizibwa kuweereza nga bakabona.+65 Gavana*+ yabagamba nti baali tebalina kulya ku bintu ebitukuvu ennyo+ okutuusa nga waliwo kabona asobola okwebuuza ng’akozesa Ulimu ne Sumimu.+66 Ekibiina kyonna awamu kyalimu abantu 42,360,+67 nga tobaliddeeko baddu baabwe abasajja n’abakazi+ abaali 7,337; era baalina n’abayimbi abasajja n’abakazi 245.+68 Embalaasi zaabwe zaali 736, ennyumbu zaabwe zaali 245,69 eŋŋamira zaabwe zaali 435, ate endogoyi zaabwe zaali 6,720.70 Abamu ku bakulu b’ennyumba za bakitaabwe baaliko bye baawaayo okuwagira omulimu.+ Gavana* naye yawaayo mu ggwanika dulakima* eza zzaabu 1,000, ebbakuli 50, n’ebyambalo bya bakabona 530.+71 Era abamu ku bakulu b’ennyumba za bakitaabwe baawaayo mu ggwanika ly’omulimu gw’okuzimba, dulakima eza zzaabu 20,000 ne mina* eza ffeeza 2,200.72 Abantu abalala bonna baawaayo dulakima eza zzaabu 20,000, mina eza ffeeza 2,000, n’ebyambalo bya bakabona 67.73 Awo bakabona, n’Abaleevi, n’abakuumi b’oku miryango, n’abayimbi,+ n’abamu ku bantu, n’abaweereza b’oku yeekaalu,* n’Abayisirayiri abalala bonna,* ne batuula mu bibuga byabwe.+ Omwezi ogw’omusanvu we gwatuukira+ Abayisirayiri baali mu bibuga byabwe.+


c: text/html

text:
Okyajjukira?
Ofubye okusoma magazini z’Omunaala gw’Omukuumi ze tufunye mu myezi egyakayita? Laba obanga osobola okuddamu ebibuuzo bino wammanga:
Ndowooza ki ab’oluganda, gamba ng’abalabirizi abakyalira ebibiina n’abakadde, gye basaanidde okuba nayo nga bafunye obulagirizi okuva mu kibiina kya Yakuwa?
Basaanidde okwanguwa okubukolerako. Basaanidde okwebuuza: ‘Nfuba okuyamba ab’oluganda okunywera mu by’omwoyo? Nyanguwa okukolera ku bulagirizi obutuweebwa ekibiina kya Yakuwa?’
Abakristaayo ab’amazima baatwalibwa ddi mu buwambe mu Babulooni Ekinene?
Kino kyaliwo nga wayise ekiseera kitono ng’abatume bamaze okufa. Mu kiseera ekyo, mu kibiina wajjawo abantu abeetwala okuba aba waggulu ku balala. Ekkereziya ne bannabyabufuzi baatandika okutumbula Obukristaayo obw’obulimba era ne bafuba okusirisa Abakristaayo ab’amazima abaalinga eŋŋaano. Naye omwaka gwa 1914 bwe gwali gunaatera okutuuka, abaafukibwako amafuta baatandika okwekutula ku madiini ag’obulimba.
Lwaki omulimu Lefèvre d’Étaples gwe yakola gwali mukulu nnyo?
Mu myaka gya 1520, Lefèvre yavvuunula Bayibuli mu Lufalansa ng’ayagala okuyamba abantu aba bulijjo okugisoma. Engeri gye yannyonnyolamu Ebyawandiikibwa yayamba nnyo Martin Luther, William Tyndale, ne John Calvin.
Njawulo ki eriwo wakati ‘w’okulowooza eby’omubiri n’okulowooza eby’omwoyo’? (Bar. 8:6)
Omuntu alowooza eby’omubiri ebirowoozo bye abimalira ku bintu omubiri bye gwegomba, era buli kiseera ebintu ebyo by’aba ayogerako era by’atwala ng’ebikulu. Ate ye omuntu alowooza eby’omwoyo ebirowoozo bye abimalira ku Katonda n’ebyo by’ayagala; Omukristaayo ng’oyo akulemberwa omwoyo omutukuvu. Okulowooza eby’omubiri kivaamu okufa ate okulowooza eby’omwoyo kivaamu obulamu n’emirembe.
Biki ebiyinza okukuyamba okukendeeza ku kweraliikirira?
Manya ebisinga obukulu, tosuubira bitasoboka, funangayo akadde buli lunaku okubeerako awo nga tewali kikutaataaganya, weetegereze ebitonde bya Yakuwa, oluusi saagamuko, fubanga okukola dduyiro, era wummula ekimala.
Bayibuli bw’egamba nti, “Enoka yatwalibwa aleme okulaba okufa,” eba etegeeza ki? (Beb. 11:5)
Kirabika Katonda yaggya mpolampola obulamu mu Enoka, Enoka n’atakimanya nti yali afa.
Lwaki kikulu okuba abeetoowaze?
Omuntu omwetoowaze aba amanyi obusobozi bwe we bukoma. Tulina okulowooza ku ngeri enneeyisa yaffe gy’eyinza okukwata ku balala era tetusaanidde kwetwala ng’ab’ekitalo.
Kiki ekiraga nti Katonda yawa obulagirizi ab’oluganda abaali ku kakiiko akafuzi mu kyasa ekyasooka nga bw’awa abo abali ku Kakiiko Akafuzi leero obulagirizi?
Omwoyo omutukuvu gwabayamba okutegeera amazima agali mu Byawandiikibwa. Nga bayambibwako bamalayika, baasobola okulabirira omulimu gw’okubuulira. Era baawanga abalala obulagirizi nga basinziira ku Kigambo kya Katonda. Bwe kityo bwe kiri ne leero.
Lwaki ekinunulo tukitwala nga kya muwendo nnyo?
Waliwo ensonga nnya: Oyo eyakituwa, lwaki yakituwa, okwefiiriza okwali kuzingiramu, n’obwetaavu bwe kyakolako. Tusaanidde okufumiitiriza ku nsonga ezo.
Omukristaayo asobola okukyusa mu ekyo ky’aba yasalawo?
Tusaanidde okutuukiriza ebyo bye tuba tweyama. Naye oluusi kiba kya magezi okukyusaamu mu ekyo kye tuba twasalawo. Abantu b’omu Nineeve bwe beenenya, Yakuwa yakyusa mu ekyo kye yali asazeewo. Oluusi naffe kiyinza okutwetaagisa okukyusa mu ekyo kye tuba twasalawo, gamba singa embeera eba ekyuse.
Lwaki tusaanidde okwewala olugambo?
Okulaalaasa ebigambo kyongera bwongezi kwonoona mbeera. Ka tube nga kye twogera kituufu oba kikyamu okulaalaasa ebigambo tekivaamu kalungi konna.

robotstxt: allowed

filter: keep


text:
Chapter 1
1 Awo olwatuuka mu nnaku abalamuzi ze baalamuliramu, enjala n'egwa mu nsi. Awo omusajja ow'e Besirekemuyuda n'agenda okutuula mu nsi ya Mowaabu, ye ne mukazi we, ne batabani be bombi.
2 N'erinnya ly'omusajja lyali Erimereki, n'erinnya lya mukazi we Nawomi, n'erinnya lya batabani be bombi Maloni ne Kiriyoni, Abaefulaasi ab'e Besirekemuyuda. Ne batuuka mu nsi ya Mowaabu, ne babeera eyo.
3 Awo Erimereki bba Nawomi n'afa; naye n'asigalawo ne batabani be bombi.
4 Ne bawasa ku bakazi ba Mowaabu; erinnya ly'omu Olupa, n'erinnya ly'ow'okubiri Luusi: ne bamalayo emyaka nga kkumi.
5 Awo Maloni ne Kiriyoni ne bafa bombi; omukazi n'afiirwa abaana be bombi ne bba.
6 Awo n'alyoka agolokoka ne baka baana be, addeyo ng'ava mu nsi ya Mowaabu: kubanga yali awulidde ng'ali mu nsi ya Mowaabu nga Mukama bwe yajjira abantu be ng'abawa emmere.
7 N'ava mu kifo mwe yali, ne baka baaaa be bombi wamu naye; ne batambula mu kkubo okuddayo mu nsi ya Yuda.
8 Awo Nawomi n'agamba baka baana be bombi nti Mugende muddeyo buli omu ku mmwe mu nnyumba ya nnyina: Mukama abakole eby'ekisa, nga mmwe bwe mwakola abaafa era nange.
9 Mukama abawe okulaba okuwummula, buli omu ku mmwe mu nnyumba ya bba. N'alyoka abanywegera; ne bayimusa eddoboozi lyabwe, ne bakaaba amaziga.
10 Ne bamugamba nti Nedda; naye tuliddayo naawe eri abantu bo.
11 Nawomi n'agamba nti Mukyuke nate, baana bange: kiki ekibaagaza okugenda nange? nkyalina abaana mu lubuto lwange babeere babbammwe?
12 Mukyuke nate, baana bange, mweddireyo; kubanga nkaddiye mpitiridde okuba n'omusajja. Bwe nnaayogera nti Nsuubira, newakubadde nga mbeera n'omusajja ekiro kino, era ne nzaala abaana ab'obulenzi;
13 kale mwandibalindiridde okukula? kyemuliva muleka okuba n'abasajja? nedda, baana bange; kubanga nnumwa nnyo ku lwammwe, kubanga omukono gwa Mukama gwafuluma okulwana nange.
14 Ne bayimusa eddoboozi lyabwe, ne bakaaba nate amaziga: Olupa n'anywegera nnyazaala we; naye Luusi ne yeegata naye.
15 N'ayogera nti Laba, muggya wo azzeeyo eri abantu be n'eri katonda we: naawe ddayo ogoberere muggya wo.
16 Awo Luusi n'ayogera nti Tonneegayirira kukuleka, n'okuddayo obutakugoberera: kubanga gy'onoogendanga, gye nnaagendanga nze: era gy'onoosulanga, gye nnaasulanga nze: abantu bo be banaabanga abantu bange, era Katonda wo Katonda wange:
17 gy'olifiira, nze gye ndifiira, era gye balinzika: Mukama ankole bw'atyo era n'okusingawo, oba ng'ekigambo kyonna kiritwawukanya ggwe nange wabula okufa.
18 Awo bwe yalaba ng'amaliridde okugenda naye, n'aleka okwogera naye.
19 Awo abo bombi ne batambula okutuusa lwe baatuuka e Besirekemu. Awo olwatuuka bwe baamala okutuuka e Besirekemu, ekibuga kyonna ne kisasamala ku lwabwe, abakazi ne boogera nti Ono Nawomi?
20 N'abagamba nti Temumpita Nawomi, naye mumpite Mala: kubanga Omuyinza w'ebintu byonna yankola ebikaawa ennyo.
21 Nnava wano nga njijudde, era Mukama ankomezzaawo ewattu nga sirina kantu: kiki ekibampisa Nawomi, kubanga Mukama yategeeza ku nze, era Omuyinza w'ebintu byonna yambonyaabonya?
22 Bwe batyo Nawomi n'akomawo, ne Luusi Omumowaabu, muka mwana we, wamu naye, eyakomawo okuva mu nsi ya Mowaabu: ne batuuka e Besirekemu nga kyebajje bakungule sayiri.


text:
Omuwandiisi yagamba ng’ayogera agamu kumteeka ng’agamba nti: abashia tebatuwasaamu wadde ffe okubawasaamu, enyama gyebasaze kizira ffe okugirya era bweekityo n’Abasiraamu abalala kizira okukkiriza ebirabo byaabwe byebawaayo kumizikiti kizira ffe okusaalira abafuu baabwe yadde bbo okusaalira abaffe, era bweekityo esswala y’omushia yonna gy’aba asaalidde omufu biba bikolimo na bibonerezo ku mufu muntaana.
Tugamba nti: Nga tetunnaba kutunula mumateeka nakulamula tweesanga nga bino ebyoogeddwa wano byaawukana n’ebyo ebyaasooka okwoogerwa era nga n’amateeka gano agatali g’abusiramu nago g’awukana nabyo kubanga Abashia - Imaamiyyah -Basiraamu abeegatta ku njigiriza z’eddiini mu kweesinza kwaabwe kwonna n’enkolagana zaabwe n’abantu mumbeera ezaabulijjo nga n’amateeka gaabwe n’okulamula tebyaawukana na ddiini bwewabanga waliwo enjawulo wakati wa sunna ne shia eyo ebanga edda mu kutegeera na kwaawukana musonga za Nnabbi (s.a.a.w) zeyasomesa n’olw’kyo tekyeetaagisa kw’ogera nnamula namateeka nga gano ag’ekizibe ky’amaaso era agajjudde obulyaazaamaanya ku Shia kyokka omuwandiisi bwaaba abiremeddeko naffe tetweetaaga kuwasa mu bantu nga bano oba bbo okuwasa muffe era nga bbo bwebateetaaga kulya nyama yaffe gyetusaze....
Nemubyeewunyisa era nga bissa omuntu ebibbo by’enseko, omuwandiisi yagamba nti eswala y’omushia ku bafu mu ba Sunni bibeera bikolimo na bibonerezo muntaana, ebyo munnaffe wa j’abijja?!! Omuntu ayinza atya okubonerezebwa n’ekyo ky’atakoze? nga Katonda agamba mu suula 35: 18 nti: “Omuntu tatikkibwa mugugu mulala okujjako ogugwe”.
Ebigambo by’omuwandiisi bwebiba bweebityo biba tebiriimu kussa ku Katonda obulyaazamaanya??? nga akoze mulala ate n’avunaana mulala mukama Katonda waawaggulu kw’ebyo abulyaazaamaanya byeboogera.
Yagamba omuwandiisi nti : Ow’ekitiibwa Ibn Abedeen yawandiika n’agamba nti tekiriimu kubuusabuusa mu bukaafiiri bw’oyo aba awaayirizza maama w’abakkiriza Aisha (R.A) n’oyo ab’agaanye obukulembeze bwa Abu Bakar (R.A).
Tugamba nti : Ensonga y’okuwaayiriza Aisha (a.s) tw’agyoogeddeko mubutuufu bwaayo wabula ekyo eky’obutakkiriza bwa Khalifa bwa Abu Bakar ba Swahaaba abamu nabo tebaabukkiriza okutuusa lwebaava kunsi okugeza nga Saad Ibn Ubaadah eyali omukulu wa ba “Khazraj” , yagaana okkukkiriza obukulemberze obwo okutuusa lweya temulwa mu Shaami. Al Miralwa Nihal 2 : 32.
Bwekiba nga bweekityo bwekyaali buli yenna atakkiriza bukulembeze obwo abeera mukaafiiri olwo naye abeera mukaafiiri okusinziira ku bigambo n’okulamula kwa Ibn Abedden n’olwo mutya bwemugamba nti ba Shia bavvoola n’okuvuma ba swahaaba oluvanyuma lw’okulaba n’okuwulira ebigambo by’o mu kubamanyi ba sunna.
Tulina okweebuuza nti obwa khalifah bwa AbuBakar bwaali bubaka okuva ewaakatonda oba lyaali teeka kiryooke kifuuke ensonga ekaafuwaza buli attakkiriza? Kiringa Umar bwaagamba nti: “Ekyo eky’okulonda AbuBakar kyaali kyaabutanwa (Nsobi)” Katonda yawonya Abasiraamu obubi bwaakyo oyo aba azzeemu ekintu ekirnga ekyo mu mutte “Ibn Hadiid Sarhe Nahjul Balaaga 2: 26, Talkhiis shafie 2: 104 ne 3: 159.
Ebigambo bya Ibn A-Bedeen tebikoonagana n’ebigambo bya Umar (R.A)! Olwo tunaatwaalako kiriwa era tuleke kiriwa?
Nga bwetwaayogeddeko emabega nti abamanyi b’amateeka b’ateeka wala nyo ddala eky’okuyita omuntu nti mukaafiiri ng’ate atoola shahada ebbiri tebakikkiriza nti abeera mukaafiiri nga bwekiri mu nnamula z’abamanyi aba Ahli Sunna okugeza Abu Haniifa n’abalala olw’okweekuuma obubi bw’okuyita oba okukaafuwaza omuntu atoola shahaba ebbiri n’abamu baatuuka okugamba nti ne ba “Khawaarij “tekigwaana kubakaafuwaza ate nga beebantu abeeyawula ku ba swahaaba nebatta abasiraamu nebatwaala eby’obugagga byaabwe ne bakaafuwaza ba swahaaba ga ate ne Nnabbi (s.a.a.w) yayogera nti bajja kwoonoona eddiini... Fusuul Al Muhimma 66.
Bwekibeera nga bweekityo bwekiri kubantu ng’abo okubeera nti basiraamu olwo abalala abatunula mu Qibla ne ba saala babeera basiraamu n’okusingako kw’abo.
Sheikh Sharaf-diin mu Fusuul Al Muhimma 65 yagamba nti bonna Madh-heb ga Shafie beegatta ku ky’obutakaafuwaza ba Khawaarij era nebabeetondera nga bwekiri mu kitabo Khatimatu - Al-Swawaa-eq kunkomerero yayagamba nti balina (Bakhawaariji) ensonga etali ntangaavu naye teramulwa na bukyaamu mu kukutula.
Era n’agamba nti nnalaba ebigambo ebirina amakulu nga gano nga ebya Sheikh Saadat Al Hanafiyya Muhammad Amiin gwebayita Ibn Abedeen mu mulyango gwensonga y’okuva mu diini mukitabo Al “Ijtihaad 3” nti buli aba akyuuse okuva mu busiraamu alamulwa okusinziira kusonga gyaaba akoze.
Tuwanvuyizza nga tunyonyola ensonga eno ngatwoogera ebyo ebyayogerwa Sayyed Sharafdiin tusobole okukasa nti omuwandiisi byeyawandiika sibituufu n’akamu era ayogera na lulimi lutali lulwe, n’awandiika n’ekkalaamu etali yiye naye nga yye talina kumanya kumala kuby’ayogerako.
Tulina okukimanya nti Sayyed ono y’omu kubantu abalwaanirira okukuuma ekitiibwa kya Shia era n’agattako n’okuwaayo obulamu bwe mu kulwaanirira Amadh-heb ga Ahlul Bait nga bwetwaayogeddeko muntandikwa bwekiri mu bimu mu bitabo bye nga n’ekyeewunyisa Sheikh Al Jamei Al Azharie mu byeyayogera mu mulembe gwe ng’amba Seyyed Sharaf deen nti : “Nkakasa nti mwe muli kubikolo n’amatabi g’eddiini ebyo byebaaliko ba Imaam okuva ku mubaka (s.a.a.w) onyinyonyodde ensonga n’ejolesa buli kanyomero kaayo mubutuufu, (N’olweekyo) okubuusabuusa kuyo buba bubuze naennengeza ewala n’okumpi n’empunyiriza akawoowo ke nekanzijuza obutegeevu nga ssinnaba kusisinka nansonga mbaade sitegeera butuufu nsonga mu byempulira okuva kwaabo ababanyeenya n’okubakonjera, kyokka Katonda omukisa gw’okusisinkana naawe nfunye bendera y’obulungamu n’ekitangaala ekituufu ne mmatira ensonga era nneebaza ekyengera kino ekikulu kyenfunye era buli matendo gonna amalungi g’amukama Katonda omulezi w’ebitonde “Muraaji-at-Sharafu-diini 537: 111.
Tugamba omuwandiisi nti bwebabeera nga abashia bweebatyo bwebali mu bikolo by’ediini n’amatabi okuva ku bu julizi bwa Sheikh Az-hari baba basiraamu batunula mu Qibla ky’ekimu n’Abasiraamu abatoola shahaada ebbiri nga era bawolerezebwa n’abamanyi abalala okuva mu sunna era nga basunni ddala, kiba kituufu okubayita abakaafiiri? Era n’ogamba nti baava ku ddiini n’olamula obutuufu bw’okuttibwa kwaabwe?!.
“Ayi mukama Katonda waffe lamula gwe mutonzi waffe ayamba, adduukirira - kubuli kyonna”
Omuwandiisi yagamba nti : Abashia ba “Murtadi” baakyuuka okuva mu ddiini era tewali kubuusabuusa mweekyo era tewali kulamula kulala okujjako okubatta.
Tugamba nti : Ibn Abedeen atuwe obubonero obulaga era obukakasa by’ayogera, era ennamulaze okuvvoola Shia azizimbira kuki ? Kubanga obusiramu bwaateekawo ekipimo kyebasinziirako okulamula omuntu nti kati akyuuse okuva mu ddiini., Ibn Abedeen okulamula bwaatyo agenze okulaba nga ebyo ebisinziirwaako okulamula obukaafiiri biri ku bashia?!
Okulamula nga kuno nga tekuliimu kutya Katonda wadde okutya eddiini ye kubeera kuleeta mpalana na fitina mu basiramu, kwoonoona munsi na kutaasa bulyaazaamaanyi n’abalyaazaamaanya. Kyokka nga twayogedde ennamula y’aba Ahlul Sunna gyebalamulamu era nga bakakasa nti Abashia-Imaamiyyah bali kunkola y’abantu b’enju ya Nnabbi (s.a.a.w).
Omuwandiisi yagamba nti : Abashia bagamba nti Abubakar, Umar ne Uthuman, balina ekitendo kyaabukaafiiri na kuva mu ddiini era n’okuva ku layini y’obusiramu era nga ate balinayo ekitendo ekirala nga kyeeky’okuba nti balabe ba busiramu.
Tugamba nti : Bwekiba nti okugaana obwa khaliifa- Obukulembeze bwa Abubakar, Umar ne Uthuman kabonero akalaga obukafiiri ekyo tekyeeyawulidde ba shia bokka wabula kbina abamu ku ba swahaba nga bwetwaagambye nti Sa’ad Ibn Abaad yagana okukkiriza obutuufu bwa Abubakar okutuusa bwe yatiibwa.
2.) Obwa khaliifah - Obukulembeze - muntegeera y’abasunni sibubuka kuva wa Katonda era tewali tteeka lyonna lyakka okuva ewa Katonda ku nsonga eyo wabula kyaali kintu era kyaava mu kulonda kw’abantu benyini ng’ate ssi beeba tuukirivu.
3.) Abashia-Imaamiyah Bakakasa nti obukulembeze bw’obusiramu oluvanyuma lwa Nnabbi (s.a.a.w) bwa Imaam Ali (a.s) olw’obujulizi obutuufu obujjuvu obwa magezi n’obuwandiike nga basobola okukasa enzikiriza yaabwe eyo mubitabo byaaba Ahlu-Sunna kyokka ate obujulizi obwo bwebubaawo mubitabo byaabwe buteekwa okukyuuka nebudda kunsonga endala.
Naye ekyo kyeyagamba waliwo ebitedo ebirala ebirimu okubeera nti balabe ba busiraamu ekyo kyaabukuusa na kuwaayiriza kwenyini. Era wano wetumubuuliza nti bulabe bwangeriki? Singa anyonyola ekigendererwa kye mu kwoogera bwaatyo kiba kyaawukana n’okumanya n’amazima n’obweesimbu.
Omuwandiisi yagamba nti : kiri eri abasiraamu okweewala era n’okujjawo enkolagana yonna na ba “Shia” ya gamba nga okubawasaamu okutuusa bweyagamba nti singa bawangaala abafumbo ababiri nga kuliko omu Shia-Imaamiyah- obufumbo bwaabwe butwaalibwa nga bwenzi!.
Tugamba nti : tweewuunya omuwandiisi waffe engeri gye ya salawo n’awakanya amadh-heb ge mubigambo bye ensonga etegeeza nti bali abaawandiika ebyaafaayo byamadh-heb tebamanyi era yabasinga nga kiva kubutasoma byebawandiika. Mu kuddamu twaagala kumuddamu na kibuuzo kino singa omusajja n’omukazi bafumbiriganwa nga sibasiraamu oluvanyuma ne basiramuka tubaalamulako nti ebbanga riri babadde bali kubwenzi??. Oba obusiraamu bukakasa empasa yabwe ne basigala nga tebazzeemu kugattibwa nga bwekyoogerwa mu bitabo by’amateeka?.
Ssebbo omusomesa w’empisa n’amateeka mu buyindi oli munsi -india- mulimu million ezisukka mu makumi ana (40) ez’eabashia omuli n’abamanyi empasa n’amateeka, omusomesa nga gwe tekyandyeetaaze ogende mubo oba gyebali onoonye ekituufu n’oluvanyuma olyooke onyonyole obufuufu n’obukyaamu bwaabwe mungeri ennungi, osobole okutegeera obutuufu bwa Shia okusinga bwoonoowangisa okubakaafuwaza n’okubavuma ng’ate tolina bujjulizi wamu n’okuleeta effitina mu basiraamu.
Era omuwandiisi yayogera ebyo ebyaayogerwa ebyaawandiikibwa mufti - omulamuzi - Muhammad Abdul Aziz bweyagamba nti Shia - Ithna Asharia - bagamba nga Qur’an ey’ekitiibwa bweyakyuusibwa.
Era n’ebyo Shabir Ahmad Uthman omusomesa wa Tafsiir mu Darul-Uluum mu India - Buyindi - Byeyayogera bwe yagamba nti buli yenna alina ekirowoozo ekigamba nti Qur’an yakyuusibwa abeera mukaafiiri era ekyo tekiriimu kubuusabuusa, nga ky’agendereramu Shia - Imaamiyah - nabw’ekityo yamweegattako Muhammad ne Masoud Ahmed narb kyokka ate yye n’ayongerako ng’agamba nti enzikiriza yaabwe tetegeerekaka - nzibu - n’alamula n’agamba nti bakkaafiiri nti era tewali mateeka g’abusiraamu gasobola kubakolako. Era kikakata ku buli musiraamu okubeewala n’okubeekuuma n’okubejjako mu bwangu !!.
Tugamba nti : eky’okudaamu kunsonga ya Qur’an twakyoogeddeko era nga bangi mu bamanyi ba Ahli-Sunna beebaawandiika Hadith ezo. Kyeewuunyisa nyo okubeera nga tategeera nzikiriza ya Shia ekyo kifuula abashia okuba nti bakaafiiri n’okubeera nga bavudde mu ddiini. Bwaaba kitangaala ky’amazima kati nsobi ki eya Shia gyebalina? Tekiba kirungi okunoonyereza n’okutegeera ensonga eno w’eva amaonye amazima.
Ate ekyo kyasembezzaayo n’agamba nti tuteekwa okwooger:a wano nti buli yenna kubanga abamanyi muba Shia ne ba Imam baabwe abaaliwo mu byaasa ebyeemabega baali beegatta ku’songa eyo ey’okukyuusibwa kwa Qur’an nabweekityo bakafiiri okutwaayira awamu.
Tugamba nti: bwebiba nga bino by’ebigambo by’abakulembeze baabwe olwo ate abagoberezi baabwe babakulembera batya?! Baba nga Qur’an bwe’egamba 6 : 44 “Balinga nsolo bbo bweeba nga ebuze okuva kukkubo etuufu. “Kuba twayogedde dda nti abashia Imaamiyah tebagamba nti Qur’an nkyuuse, bwewabaawo nga waliwo hadith ezoogera ku nsonga eyo mubitabo byaabwe ezo Hadith nkonjere era tezikakasibwa kubanga n’abamu mu ba Ahlul-Sunna balina enzikiriza y’okukyuusabwa kwa Qur’an era tw’agambye nti abashia - Imaamiyah tebalina Qur’an ndala eyawukana n’eyo Abasiraamu gyebalina era tewali njawulo wakati wa Qur’an mu ba Shia ne mu basiraamu abalala abasunni.
Tetumanyi lwaaki abashia basibibwaako okukyuusa Qur’an ate nga abamanyi baabwe boogera ne bakakasa ne mu bitabo byaabwe obutakyuusibwa bwa Qur’an n’addala mu bitabo at’ekwaata wadde okukolera ku bye twogedde abeera bweeru wabusiramu, Tugamba nti afunye atya oyo mufti - Omulamuzi - obuyinza okugaba n’okukakasa obukaafiiri n’okuva mu diini?? Olwo biri luddawa ebigambo by’omuwandiisi eyatugambye nti abamanyi beegendereza oba beekuuma nyo nyo obutayita muntu atodde Shahadatan - Enzikiriza ebbbiri - nti mukaafiiri, oba oyo atunula mu Qibla kyaabwe ng’asaala nga bweyawandiika okuva ku Abi Haniifa.
Tubuuza nti okulya enyama abashia gye basaze bubeera bukaafiiri? Era kijja omuntu mu ddiini?? Abaffe ne mu kukkiriza ebirabo byaabwe - Sadaqah - mu kuzimba emizikiti oba okugaba “Zaka” wadde okusaalira abafu kiba kiraga kuva mu ddiini? Nze kino mba sikitegeera !!.
Omuwandiisi yagamba nti: Bwekwaamala okuggalibwa okulamula kuno nti abashia bakaafiiri yagamba nti omukulu w’abamanyi mu buyindi - India - Maulana Muhammad Hassan Amrou nti takakasa bukaafiiri bwa bashia Imaamyah n’okufuluma kwaabwe nu diini n’obubonero bungi: -
1. Okukkiriza kwaabwe mu kukyuusa Qur’an omuwandiisi yagamba nti mufti (Omulamuzi) radhiyyu deen owa daarul uluum, yagamba nti aba shia bagamba nti Qur’an yakyuusibwa era balamulwa nga ba yahudi oba aba kurisitaayo era kizira mu ddiini okubawassaamu wadde bbo okutuwasaamu oba okukolagana nabo obulungi mubuli ngeri yonna. N’amaliriza ng’agamba nti aba shia balina endowooza n’entegeera ey’abakaafiiri ate nga basinga abakaafiiri obubi n’obukyaamu.
Tugamba nti: obuzibu bw’omulamuzi ono n’abamufaa-nana banguyiiriza okukaafuwaza abantu nga tebalina kwebassinziira, era tebasooka na kweegendereza ebyo ebijjudde mu bitabo byaabwe era tweewuunya nyo omuntu okulamula nga tamaze kumanya nsonga na kugifunira bujulizi bumala nga kimanyiddwa wonna mu bantu abategeera nti omulamuzi omutuufu yenna talamula okujjako nabujulizi era bweekityo ne mu ddiini omulamuzi alamula n’abajulizi obunyweevu mu bikolo by’eddiini n’amateeka gaayo.
N’okusooka okutegeera ensonga ezaavaako enjawukana mufti ono yategeera nti eky’okukyuusa Qur’an ba Ahle-l- Sunna beebakyoogera n’ebaleeta ne hadith nyingi nyo okuva kubamanyi baabwe mubitabo byaabwe nga bwetwaayogedde mubujjuvu. Okwaawukana mundowooza n’entegeera eyo nsonga emala okufuula omuntu okuba omukaafiiri??.
Obutuufu tebuli mu kujjayo bujulizi nabubonero ku buli nsonga ne tuzanjala netwoogera emu kw’emu mubutuufu bwaayo oba obukyaamu bwaayo singa wabaddewo ebikyaamye ne tugezaako okumanya biki ebigendererwa bya Shia - I maamiyah - okusinga okubakaafuwaza !
Tekyeetaagisa mufti “Omulamuzi - Oyo mukulamula kwe ategeeze era amatize bulungi ensonga y’okubeera kwa ba Shia nti balinga bayahudi oba abanaswaara? -Abakrisitaayo -. Era wano wetubuuliza nti yazimbira ku musingi ki mu kulamula kwe okwo?? Tekyaalibadde kirungi singa mufti - O mulamuzi - ono atya Katondawe obutabeera mukibinja ky’abalyaazaamaanya .
Oluvanyuma, yawandiika omuwandiisi ebyo byeyawandiika Muhammad Murtadha Al Hassan na’azim - daarru-l erm - ebuyindi - bwe yagamba nti kyeeyolefu kunsonga ya ba “Raafidhwa” - abaagaana - bbabbulwaamu erinya eryo olw’okugaana obukulembeze bwa byaabwe ebyoogera ku Qur’an, banyonyola era nebeesembesa eteeka lya Katonda mu Qur’an erigamba nti : “Ffe twassa Qur’an era ffe tugikuuma” 15:9.
Tutegeeza nti Qur’an ey’ekitiibwa ekuumibwa na kusaasira kwa Katonda okweeyawulidde era yo ky’ekyamagero ky’obusiramu eky’okubeerawo olubeerera n’olweekyo tewabaawo kubo lyaakukyuusa oba okwongeramu. Era ekyo bwekibaawo kisobola okuleeta fitina mu busiraamu.
Oluvanyuma omuwandiisi yawandiika ebyayogerwa ba eyafa omwaaka 1235 n’agamba nti : “Buli yenna akkiriza nti Qur’an yakyuusibwa abeera mukaafiiri”. n’ayogera era n’ebya Imam Ali (a.s) Al-Qadari eyafa mumwaaka 1014 H.A eyagamba nti buli yenna awakanya essuula yonna oba aya yonna mu Qur’an abeera mukaafiiri”.
Tugamba nti ebigambo bino tebitegeeza nti abasiraamu abashia bagamba nti Qur’an yakyuusibwa era bakkiririza mu Qur’an eyo eriwo kati bwetutunuulira tulaba nga ebigambo bino bibuna n’atali mu shia olw’enjogera egamba nti buli yenna awakanya aya oba essuula...
Ky’amazima kubanga n’aba shia ba kyoogera olw’okubanga okuwakanya Qur’an kubeera kulimbisa Nnabbi (s.a.a.w) ng’ate ekyo kirimu okuwakanya ebyo Katonda byeyassa. Mw’ekyo tewaba kubuusabuusa nti oyo aba mukaafiiri, kyokka tewali bujulizi bulaga nti shia bakkiririza mu kukyuusibwa kwa Qur’an !. N’abamanyi baabwe bakyoogera lwaatu era mu kiseera ky’ekimu omuwandiisi yawandiika ebyo ebyaayogerwa Abdul-Qadir Al-jeeraani mufti - Omulamuzi - Eyali e baghdaad eyafa mu 571 H.A yakaafuwaza abashia n’akakasa ng’agamba baava- Abashia - mubusiraamu olw’okubeeranga bakkiriza okukyuusibwa kwa Qur’an, nti ba Imaam baabwe ekkumi n’ababiri tebasobya ng’ate bavuma bamalayika.
Tugamba nti ebyo sibijja waliwo abaamusooka okukaafuwaza shia naye nga bonna abaayogera bweebatyo baayogera lwa butamanya era nga y’eyo engeri y’atatyakatonda n’atamanyi mateekaage kubanga eky’okugamba nti bakaafiiri olw’okukyuusa Qur’an ekyo twaakyoogedde ddda emirundi mingi nyo nti abashia mw’ekyo bawaayirizi bwa tebakikkiririzaamu.


text: 10 Kaakano nze Pawulo kennyini mbeegayirira olw’obukkakkamu n’ekisa kya Kristo,+ wadde ndabika ng’anyoomebwa bwe mba mu mmwe,+ mba wa maanyi bwe siba nammwe.+2 N’olwekyo nsaba nti bwe ndiba nammwe, nneme kukozesa maanyi nga bwe nsuubira okugakozesa eri abamu abakitwala nti tutambula okusinziira ku ekyo kye tuli mu mubiri.3 Wadde nga tuli bantu ba mubiri, tetulwana okusinziira ku ekyo kye tuli mu mubiri.4 Kubanga eby’okulwanyisa bye tukozesa mu lutalo lwaffe si bya mubiri,+ naye bya kulwanyisa eby’amaanyi Katonda by’atuwadde+ okusiguukulula ebintu ebyasimba amakanda.5 Kubanga tusiguukulula endowooza enkyamu na buli kintu ekigulumivu ekiwakanya okumanya okukwata ku Katonda,+ era tuwangula buli kirowoozo ne tukifuula kiwulize eri Kristo;6 era amangu ddala nga mumaze okukiraga nti muli bawulize ddala, tuli beetegefu okubonereza omuntu yenna ajeema mu ngeri yonna.+7 Ebintu mubitunuulira okusinziira ku ndabika yaabyo. Singa omuntu yenna yeekakasa nti wa Kristo, k’alowooze nate ku nsonga eno: Nga bw’ali owa Kristo, naffe tuli ba Kristo.8 Ne bwe nnandyenyumirizza ekisukkiridde olw’obuyinza Mukama waffe bwe yatuwa okubazimba so si okubasuula,+ sandiswaziddwa.9 Kubanga saagala kulabika ng’abatiisatiisa n’ebbaluwa zange.10 Kubanga abamu bagamba nti: “Ebbaluwa ze nzito era za maanyi, naye ye kennyini bw’aba naffe talabika nga wa maanyi era by’ayogera tebibaamu nsa.”11 Omuntu ng’oyo akimanye nti kye twogera mu mabaluwa nga tetuliiwo era kye tujja okukola nga tuli nammwe.+12 Kubanga tetugezaako kwessa mu ttuluba lye limu n’abamu oba okwegeraageranya n’abo abeetendereza.+ Mazima ddala, bwe beekebera nga basinziira ku mitindo gyabwe era ne beegeraageranya bokka na bokka, baba tebategeera.+13 Naye ffe tetujja kwenyumiririza bweru wa kitundu kyaffe ekyatuweebwa, wabula tujja kwenyumiririza mu kitundu Katonda kye yatugerera, era mu kitundu ekyo nammwe mwe muli.+14 Mazima ddala tetwasukka kitundu ekyatuweebwa nga gy’obeera nti temwali mu kitundu ekyo, kubanga ffe twasooka okutuuka gye muli nga tubuulira amawulire amalungi agakwata ku Kristo.+15 Tetwenyumiririza bweru wa kitundu kyaffe mu mulimu gw’omulala, naye tusuubira nti okukkiriza kwammwe bwe kunaagenda kweyongera, omulimu gwe tukoze gujja kweyongera mu kitundu kyaffe. Olwo tujja kweyongera16 okubuulira amawulire amalungi okusukka ekitundu kyammwe, tuleme kwenyumiririza mu ekyo ekyamala edda okukolebwa mu kitundu ky’omulala.17 “Naye oyo eyeenyumiriza, yeenyumiririze mu Yakuwa.”*+18 Kubanga oyo eyeetendereza si y’asiimibwa+ wabula oyo Yakuwa* gw’atendereza.+


text:
82,000 eza ddoola zizaalidde abaserikale ba Interpol leenya
Police eriko abaserikale baayo babiri beegombyemu obwala nga bali mu kitongole kya Interpol okuli ; Inspector Bukholi Edison ne Inspector Musasa Chris nga bateerezebwa okuggya emitwalo munaana mu enkumi bbiri eza America ( 82,000USD) ku musawo munnayuganda ku kifuba – Senior Surgeon akolera e Namibia.
Nti bamulanga okukukusa ssente nga y'aliba ng'akolagana ne Dr. Aggrey Kiyingi ali mu Australlia okuwagira ebikolwa ebireeta obutabanguko mu ggwanga.
Ssente zino baazimuggyirako Mutukula ku nsalo ya Yuganda ne Tanzania ng'ayingira Yuganda.


text:
Chapter 1
1 Awo waaliwo omusajja ow'e Lamasaimuzofimu, eky'omu nsi ey'ensozi eya Efulayimu, erinnya lye Erukaana, mutabani wa Yerokamu, mutabani wa Eriku, mutabani wa Toku, mutabani wa Zufu, Omwefulayimu:
2 era yalina abakazi babiri; omu erinnya lye nga ye Kaana, n'omulala erinnya lye nga ye Penina: era Penina yalina abaana, naye Kaana teyalina baana.
3 Awo omusajja oyo yavanga mu kyalo kye buli mwaka n'alinnya okusinza n'okuweerayo mu Siiro ssaddaaka eri Mukama ow'eggye. Ne batabani ba Eri bombi, Kofuni ne Finekaasi, bakabona eri Mukama, baali eyo.
4 Awo olunaku bwe lwatuuka Erukaana kwe yaweerayo ssaddaaka, n'awa emigabo Penina mukazi we ne batabani be ne bawala be:
5 naye n'awa Kaana emigabo ebiri: kubanga yamwagala Kaana, naye Mukama yali aggalidde olubuto lwe.
6 Muggya we n'amusunguwaza nnyo okumweraliikiriza, kubanga Mukama yali aggalidde olubuto lwe.
7 Awo musajja we bwe yakolanga bw'atyo buli mwaka, ye bwe yalinnyanga okugenda mu nnyumba ya Mukama, n'amusunguwaza bw'atyo; kyeyava akaaba amaziga n'agaana okulya.
8 Awo Erukaana musajja we n'amugamba nti Kaana, okaabira ki? kiki ekikulobera okulya? n'omutima gwo kiki ekigweraliikiriza? nze sisinga baana kkumi gy'oli obulungi?
9 Awo Kaana n'agolokoka nga bamaze okulya mu Siiro, era nga bamaze okunywa. Awo Eri kabona yali ng'atudde ku ntebe ye awaali omufuubeeto ogw'omu yeekaalu ya Mukama.
10 N'omwoyo gwe gwali nga gumuluma, n'asaba Mukama, n'akaaba nnyo amaziga.
11 Ne yeeyama obweyamo n'ayogera nti Ai Mukama ow'eggye, bw'oliba ng'otunuulidde ennaku omuzaana wo z'alabye, n'onjijukira n'oteerabira muzaana wo, naye n'owa omuzaana wo omwana ow'obulenzi, awo ndimuwa Mukama ennaku zonna ez'obulamu bwe, so n'akamwano tekaliyita ku mutwe gwe:
12 Awo olwatuuka, bwe yeeyongera okusaba mu maaso ga Mukama, Eri ne yekkaanya akamwa ke.
13 Era Kaana yayogera mu mwoyo gwe; emimwa gye gye gyatoobera, naye eddoboozi lye teryawulikika. Eri kyeyava alowooza nti atamidde.
14 Eri n'amugamba nti Olituusa wa okutamiiranga? weggyeeko omwenge gwo.
15 Kaana n'addamu n'ayogera nti Nedda, mukama wange, nze ndi mukazi alina emwoyo ogunakuwadde: sinywedde mwenge newakubadde ekitimiiza, naye nfuse ebiri mu mmeeme yange mu maaso ga Mukama.
16 Toyita muzaana wo muwala wa Beriali: kubanga mu kwemulugunya kwange okusukkiridde ne mu kunyiiga kwange mwe nnyimye okwogera okutuusa kaakano.
17 Awo Eri n'addamu n’ayogera nti Genda mirembe: era Katonda wa Isiraeri akuwe ebyo by'omusabye.
18 N'ayogera nti omuzaana wo alabe ekisa mu maaso go. Awo omukazi ne Yeddirayo, n'alya, amaaso ge ne gatatokooterera lwa kubiri.
19 Awo ne bagolokoka enkya mu makya, ne basinza mu maaso ga Mukama ne baddayo eka, ne batuuka mu nnyumba yaabwe mu Laama: Erukaana n'amanya Kaana mukazi we; Mukama n'amujjukira.
20 Awo olwatuuka ebiro bwe byatuuka Kaana n'aba olubuto nazaala omwana wa bulenzi; n'amutuuma erinnya lye Samwiri, nti Kubanga namusaba eri Mukama.
21 Omusajja Erukaana n'ennyumba ye yonna ne balinnya okuwaayo ssaddaaka eya buli mwaka eri Mukama n'obweyamo bwe.
22 Naye Kaana n'atalinnya; kubanga Yagamba bba nti Sijja kulinnyayo okutuusa omwana lw'aliva ku mabeere, ne ndyoka mmutwala alabike mu maaso ga Mukama, abeerenga eyo ennaku zonna.
23 Erukaana bba n'amugamba nti Kola nga bw'osiima; beera awo okutuusa lw'olimala okumuggya ku mabeere; kyokka Mukama anyweze ekigambo kye. Awo omukazi n'abeera awo n'ayonsa omwana okutuusa lwe yamuggya ku mabeere.
24 Awo bwe yamala okumuggya ku mabeere, n'amutwala n'agenda naye n'alinnya, ng'alina ente ssatu, ne efa emu ey'obutta, n'ekita eky'omwenge, n'amutwala mu nnyumba ya Mukama mu Siiro: era omwana yali muto.
25 Ne batta ente ne baleetera Eri omwana.
26 N'amugamba nti Ai mukama wange, nga bw'oli omulamu, mukama wange, nze ndi nukazi oyo eyayimirira w'oli wano, nga nsaba Mukama.
27 Omwana ono gwe nnasaba; era Mukama yampa ebyo bye nnamusaba;
28 nange kyenvudde mmuwaayo eri Mukama; ng'akyali mulamu aweereddwayo eri Mukama. Ye n'asinziza Mukama eyo.


text:
Amawulire
Taata Asobezza Kawala ke, akemyaka Ebiri
Ivan Ssenabulya
August 11th, 2017
KIBUKU
Bya Abubaker Kirunda
Mu district ye Kibuku police ekutte taata owemyaka 27-lwabigambibwa nti yakutte muwala we owe’myaka 2 gyokka namusobyako.
Ayogerera police ye Bukedi Sowali Kamulya agambye nt omusajja ono mulimi, e Tirinyi mu gombolola ye Tirinyi.
Police egamba nti omusajja ono ye nemuganzi we Halima Nabatanzi bagenze okunywamu mu budde bwakawungezi, kyokka omusajja natoloka nadda ewaka okukakana ngasobeza ku kaana kano.
Kamulya akakasizza nti mu kaseera kano ono akwatiddwa, ngagenda kutwalibwa mu mbuga zamateeka.


text:
ESSUULA 123
Asaba nga Munakuwavu Nnyo
MATAYO 26:30, 36-46 MAKKO 14:26, 32-42 LUKKA 22:39-46 YOKAANA 18:1
YESU MU NNIMIRO EY’E GESUSEMANE
ENTUUYO ZE ZIRINGA AMATONDO G’OMUSAAYI
Yesu amaze okusaba ng’ali wamu n’abatume be abeesigwa. ‘Bwe bamala okuyimba ennyimba ezitendereza Katonda, bagenda ku Lusozi olw’Emizeyituuni.’ (Makko 14:26) Boolekera oludda olw’ebuvanjuba awali ennimiro eyitibwa Gesusemane, Yesu gy’atera okugendamu.
Bwe batuuka mu kifo ekyo ekirabika obulungi ekirimu emiti gy’emizeyituuni, Yesu agamba abatume munaana okusigala awo. Kirabika basigala kumpi ne we bayingirira ennimiro eyo, kubanga abagamba nti: “Mutuule wano ŋŋende eri nsabe.” Yesu awamu n’abatume basatu—Peetero, Yakobo, ne Yokaana—beeyongerayo munda mu nnimiro. Atandika okuwulira ennaku ey’amaanyi era agamba abatume abo abasatu nti: “Nnina ennaku ya maanyi, ejula okunzita. Musigale wano, mutunule wamu nange.”—Matayo 26:36-38.
Yesu ava we bali ne yeeyongerayoko mu maaso “n’avunnama n’atandika okusaba.” Mu kaseera kano akazibu ennyo, kiki Yesu ky’asaba Katonda? Asaba nti: “Kitange, ebintu byonna biyinzika gy’oli; nzigyaako ekikopo kino. Naye si nga nze bwe njagala, wabula nga ggwe bw’oyagala.” (Makko 14:35, 36) Yesu ategeeza ki? Atidde okutuukiriza obuvunaanyizibwa bwe ng’Omununuzi? Nedda!
Nga Yesu akyali mu ggulu, yalaba engeri Abaruumi gye baabonyaabonyangamu abantu be baabanga bagenda okutta. Olw’okuba kati Yesu muntu era asobola okuwulira obulumi, teyeesunga n’akamu ebintu ebigenda okumutuukako. N’ekisinga obukulu, munakuwavu nnyo olw’okuba akimanyi nti okuttibwa ng’omumenyi w’amateeka kiyinza okuleeta ekivume ku linnya lya Kitaawe. Mu ssaawa ntono nnyo, ajja kukomererwa ku muti ng’alinga omuntu avvodde Katonda.
Oluvannyuma lw’okumala akaseera ng’asaba, Yesu akomawo abatume abasatu we bali n’abasanga nga beebase. Agamba Peetero nti: “Mulemereddwa okusigala nga mutunula nga nze, wadde okumala essaawa emu bw’eti? Musigale nga mutunula era nga musaba, muleme kugwa nga mukemeddwa.” Yesu akiraba nti abatume bakooye nnyo ate nga n’obudde bugenze. Agattako nti: “Kyo kituufu, omwoyo gwagala naye omubiri munafu.”—Matayo 26:40, 41.
Yesu addayo omulundi ogw’okubiri n’asaba Katonda amuggyeko “ekikopo kino.” Bw’akomawo nate, asanga abatume abo abasatu nga beebase so ng’ate balina okuba nga basaba baleme kugwa nga bakemeddwa. Yesu bw’ayogera nabo, babulwa ‘eky’okumuddamu.’ (Makko 14:40) Yesu addayo omulundi ogw’okusatu, n’afukamira n’asaba.
Yesu munakuwavu nnyo olw’okuba okuttibwa ng’omumenyi w’amateeka kijja kuvumisa nnyo erinnya lya Kitaawe. Yakuwa awulira essaala z’Omwana we, era atuma malayika okumuzzaamu amaanyi. Naye Yesu talekera awo kwegayirira Kitaawe, wabula “yeeyongera okusaba ennyo.” Waliwo ebintu ebikulu ennyo ebimweralikiriza. Obulamu bwe obutaggwaawo n’obw’abantu abakola Katonda by’ayagala buli mu lusuubo. Mu butuufu, ‘entuuyo ze ziringa amatondo g’omusaayi agatonnya ku ttaka.’—Lukka 22:44.
Yesu bw’akomawo eri abatume omulundi ogw’okusatu, era abasanga beebase. Abagamba nti: “Mu kiseera nga kino mwebase era muwummudde! Laba! Essaawa etuuse Omwana w’omuntu aliibwemu olukwe aweebweyo mu mikono gy’aboonoonyi. Musituke tugende. Laba! Andyamu olukwe atuuse.”—Matayo 26:45, 46.


text:
EBYAFAAYO
Yakuwa Yatulaga Ekisa eky’Ensusso mu Ngeri Nnyingi
BWE yali akyali muvubuka, taata yali ayagala nnyo Katonda era ng’ayagala kufuuka mukulu w’eddiini y’Ekipolotesitante. Kyokka ekiruubirirwa kye ekyo kyakyuka bwe yasoma ebitabo by’Abayizi ba Bayibuli era n’atandika okukuŋŋaana nabo. Yabatizibwa mu 1914 nga wa myaka 17. Mu kiseera ekyo Ssematalo I yali agenda mu maaso era taata baamugamba ayingire amagye. Naye olw’okuba yagaana okukwata eby’okulwanyisa, yasindikibwa mu kkomera ly’e Kingston Ontario, mu Canada, amaleyo emyezi kkumi. Bwe yateebwa, taata yayingira obuweereza obw’ekiseera kyonna n’atandika okuweereza nga kolopoota (payoniya).
Mu 1926, Arthur Guest yawasa Hazel Wilkinson. Maama wa Hazel yali yayiga amazima mu 1908. Nze nnazaalibwa nga Apuli 24, 1931, era nze mwana ow’okubiri mu baana abana Arthur ne Hazel be baazaala. Taata wange yali ayagala nnyo Bayibuli era naffe yatuleetera okugyagala. Ffenna awaka okusinza Yakuwa kye kintu ekyali kisingayo obukulu mu bulamu bwaffe. Twateranga okubuuliranga awamu nnyumba ku nnyumba.
NANGE SAALIKO LUDDA LWE MPAGIRA MU BY’OBUFUZI ERA NNAWEEREZA NGA PAYONIYA
Ssematalo II yabalukawo mu 1939, era mu mwaka ogwaddako omulimu gw’Abajulirwa ba Yakuwa gwawerebwa mu Canada. Mu kiseera ekyo, mu masomero mangi, abaana baalina okukubira bbendera saluti n’okuyimba oluyimba lw’eggwanga. Nze ne mwannyinaze Dorothy baatugobanga mu kibiina bwe baabanga bakubira bbendera saluti oba nga bayimba oluyimba lw’eggwanga. Lumu omusomesa yagezaako okunswaza ng’agamba nti nnali mutiitiizi. Bwe twali tumaze okusoma, bayizi bannange abawerako baatandika okunvuma era ne bansindika ne ngwa. Naye ekyo kyandeetera okwongera okuba omumalirivu ‘okugondera Katonda so si bantu.’
Nnabatizibwa mu Jjulaayi 1942, nga ndi wa myaka 11, era bambatiriza mu kipipa ekyali ku faamu emu. Mu biseera by’oluwummula nnateranga okuweereza nga payoniya omuwagizi. Lumu nnagenda n’ab’oluganda abamu okubuulira abasalamala abaali babeera mu kitundu ekimu ekyesudde mu bukiikakkono bwa Ontario.
Nga Maayi 1, 1949, nnatandika okuweereza nga payoniya owa bulijjo. Okuva bwe kiri nti ofiisi y’ettabi ey’omu Canada yali ezimbibwa, nnayitibwa okuyambako mu mulimu ogwo era oluvannyuma, nga Ddesemba 1, nnayitibwa okuweereza ku Beseri y’omu Canada. Nnakolanga gwa kukuba bitabo era nnayiga okukozesa ebyuma ebikuba ebitabo. Nzijukira okumala ennaku eziwerako nga nkola ekiro kiramba okukuba tulakiti ezaali zikwata ku kuyigganyizibwa Abajulirwa ba Yakuwa mu Canada kwe baali bayitamu.
Oluvannyuma lw’ekiseera, bwe nnali nga nkolera mu Kitongole eky’Obuweereza, nnayogerako ne bapayoniya abaali bagenda okuweerereza mu Quebec, awaali okuyigganyizibwa okw’amaanyi. Omu ku bapayoniya abo yali ayitibwa Mary Zazula eyali ava mu Edmonton, Alberta. Olw’okuba Mary ne mwannyina, Joe, baagaana okulekera awo okuyiga Bayibuli, bazadde baabwe ab’eddiini y’Ekisoddookisi baabagoba awaka. Mary ne Joe bombi baabatizibwa mu Jjuuni 1951, era oluvannyuma lw’emyezi mukaaga baatandika okuweereza nga bapayoniya. Bwe nnali mbuuza bapayoniya abo, nnakiraba nti Mary yali ayagala nnyo Yakuwa. Nnakiraba nti Mary ye mukazi gwe nnali njagala okuwasa. Twafumbiriganwa oluvannyuma lw’emyezi mwenda, nga Jjanwali 30, 1954. Oluvannyuma lwa wiiki emu, twayitibwa okutendekebwa mu mulimu ogw’okukyalira ebibiina era emyaka ebiri egyaddirira twagimala tukyalira ebibiina mu bukiikakkono bwa Ontario.
Omulimu gw’okubuulira bwe gwagenda gweyongera okugaziwa, wajjawo obwetaavu bw’abaminsani. Nze ne Mary twagamba nti bwe kiba nti twali tusobodde okugumira obunnyogovu n’ensiri mu Canada tusobola okuweerereza Yakuwa buli wamu. Twayitibwa okugenda mu Ssomero lya Gireyaadi ery’omulundi ogwa 27 era ne tumaliriza emisomo egyo mu Jjulaayi 1956. Omwezi gwa Noovemba we gwatuukira, twali twamala dda okutuuka mu Brazil, gye twali tusindikiddwa.
TUWEEREZA NG’ABAMINSANI MU BRAZIL
Bwe twatuuka mu Brazil, twatandika okuyiga Olupotugo. Twasooka ne tuyiga ebigambo ebyangu ebyanditusobozesezza okutandika okunyumya n’abantu. Era twakwatayo ennyanjula ennyangu ez’okukozesa nga tugaba magazini. Oluvannyuma bwe twagenda okubuulira, twasanga omukazi eyayagala ennyo okuwuliriza obubaka bwaffe. Twali tusazeewo nti singa omuntu yenna atuwuliriza, twandimusomeddeyo ekyawandiikibwa ekiraga engeri obulamu gye buliba nga tufugibwa Obwakabaka bwa Katonda. N’olwekyo, omukyala oyo nnamusomera Okubikkulirwa 21:3, 4 era oluvannyuma ne nzirika! Nnali sinnamanyiira bbugumu lya mu nsi eyo, era kyantwalira ekiseera okulimanyiira.
Twaweerereza mu kibuga Campos, era kati ekibuga ekyo kirimu ebibiina 15. We twatuukirayo, waaliyo ekibinja kimu ekyesudde era n’amaka g’abaminsani agaalimu bannyinaffe bana: Esther Tracy, Ramona Bauer, Luiza Schwarz, ne Lorraine Brookes (kati ayitibwa Wallen). Obuvunaanyizibwa bwange mu maka g’abaminsani gwali gwa kwoza ngoye na kussennya nku. Lumu ku Bbalaza ekiro oluvannyuma lw’okusoma Omunaala gw’Omukuumi, waliwo ekintu ekyabaawo. Mukyala wange yali agalamidde mu ntebe era ng’omutwe agutadde ku katto nga tunyumya ku bye twali tuyiseemu mu lunaku. Bwe yayimusa omutwe ng’asituka, wansi w’akatto waafubutukayo omusota era waaliwo akasattiro okutuusa lwe nnagutta!
Oluvannyuma lw’okumala omwaka gumu nga tuyiga Olupotugo, nnalondebwa okuweereza ng’omulabirizi akyalira ebibiina. Twaweereza mu bitundu by’ebyalo awataali masannyalaze era twebakanga ku mikeeka. Twatambuliranga mu biggaali ebisikibwa embalaasi. Lumu twagenda okubuulira mu kabuga akamu akasangibwa mu bitundu by’ensozi, era ennyumba gye twasulamu twapangisa mpangise. Ofiisi y’ettabi yatusindikira magazini 800 ez’okukozesa nga tubuulira. Twagenda enfunda n’enfunda ku posita okukima bbookisi za magazini.
Mu 1962, Essomero ly’Obuweereza bw’Obwakabaka lyakubirizibwa mu bitundu bya Brazil ebitali bimu era lyalimu ab’oluganda ne bannyinaffe abaminsani. Nnamala emyezi mukaaga nga nsomesa ab’oluganda ne bannyinaffe mu Manaus, Belém, Fortaleza, Recife, ne Salvador, naye nga siri na Mary. Nnategeka olukuŋŋaana lwa disitulikiti mu kizimbe ekimu mu Manaus. Olw’okuba enkuba yatonnya nnyo, tetwalina mazzi mayonjo ga kunywa era tetwalina kifo kirungi ab’oluganda we bandisobodde kuliira mmere. (Mu kiseera ekyo, emmere yagabulwanga ku nkuŋŋaana ennene.) Nnayogerako n’omukulu w’amagye omu ne mmubuulira ku kizibu kyaffe. Yakola enteekateeka n’atufunira amazzi ag’okunywa era yasindika abasirikale ne batuzimbira weema bbiri ennene, emu ne tugikozesa okufumbiramu ate endala ne tugikozesa okuliiramu emmere.
Bwe nnali siriiwo, Mary yabuulirako mu kitundu ekimu awakolerwa bizineesi ekyalimu abantu abangi abaali bavudde e Portugal. Abantu abo baali tebaagala kuwuliriza bubaka obuva mu Bayibuli. Mary yawulira bubi n’agamba mikwano gye nti, “Portugal ye nsi gye saagala kugenda kuweererezaamu.” Kyokka waayita ekiseera kitono ne tufuna ebbaluwa nga tusindikiddwa okugenda okuweerereza mu Portugal, ate ng’omulimu gwaffe mu nsi eyo gwali guwereddwa. Ekyo kyewuunyisa nnyo Mary. Wadde kyali kityo, twakkiriza okugenda e Portugal.
NGA TULI E PORTUGAL
Twatuuka mu kibuga Lisbon ekya Portugal, mu Agusito 1964. Poliisi y’omu Portugal yali eyigganya nnyo ab’oluganda. N’olwekyo, twakiraba nti tekyali kya magezi kunoonya ba luganda amangu ddala nga twakatuuka mu Portugal. Twasooka kubeera mu nnyumba entono gye twapangisa. Bwe twamala okufuna viza, twapangisa ennyumba endala enneneko. Oluvannyuma lw’emyezi ettaano, twakiraba nti kati twali tusobola okunoonya ab’oluganda era bwe kityo twakuba essimu ku ofiisi y’ettabi. Kyatuleetera essanyu lingi okukuŋŋaana awamu n’ab’oluganda oluvannyuma lw’emyezi ettaano!
Okuva bwe kiri nti omulimu gwaffe gwali guwereddwa, abapoliisi baalumbanga amaka g’ab’oluganda. Ate era olw’okuba Ebizimbe by’Obwakabaka byali biggaddwa, enkuŋŋaana twazifuniranga mu maka g’ab’oluganda. Abajulirwa ba Yakuwa bangi baatwalibwanga ku poliisi ne babuuzibwa ebibuuzo. Okusingira ddala poliisi yatulugunya ab’oluganda ng’eyagala bagibuulire amannya g’abo abaali bakubiriza enkuŋŋaana. Bwe kityo, ab’oluganda baalekera awo okukozesa amannya gaabwe ag’ekika, era mu kifo ky’ekyo ne bakozesanga amannya gaabwe amalala. Ekyo naffe kye twakola.
Ekintu kye twali tutwala ng’ekikulu kwe kukakasa nti bakkiriza bannaffe bafuna emmere ey’eby’omwoyo. Obuvunaanyizibwa bwa Mary bwali bwa kuwandiika ebyo ebiri mu Omunaala gw’Omukuumi ne mu bitabo ebirala ku lupapula olw’enjawulo. Oluvannyuma twakozesanga olupapula olwo mu kukola kopi z’ebitabo eby’okuwa ab’oluganda.
OKULWANIRIRA AMAWULIRE AMALUNGI MU MATEEKA
Mu Jjuuni 1966, waliwo omusango ogwawawaabirwa mu kooti y’omu Lisbon. Ab’oluganda bonna 49 ab’omu kibiina ky’e Feijó baawozesebwa nga babalanga okuba n’enkuŋŋaana mu maka g’ow’oluganda omu. Bwe baali tebannagenda mu kkooti, nnabateekateeka ne nneefuula nga looya eyali agenda okubalumiriza. Twali tukimanyi nti bajja kutusingisa omusango, naye era twali bakakafu nti ekyo kyanditusobozesezza okuwa obujulirwa. Looya waffe yakomekkereza ng’ajuliza ebigambo bya Gamalyeri eyaliwo mu kyasa ekyasooka. (Bik. 5:33-39) Ebikwata ku musango ogwo byafulumira ku mikutu gy’amawulire, era ab’oluganda abo 49 baasibibwa mu kkomera ebbanga eriri wakati w’ennaku 45 n’emyezi ettaano n’ekitundu. Twasanyuka nnyo okulaba nga looya waffe oyo atandise okuyiga Bayibuli, era we yafiira yali atandise n’okujja mu nkuŋŋaana.
Mu Ddesemba 1966, nnalondebwa okuba omulabirizi w’ettabi era nnamala ebiseera bingi nga nnwanirira amawulire amalungi mu mateeka. Twakola kyonna ekisoboka okulaba nti tuleetera gavumenti ya Portugal okukkiriza Abajulirwa ba Yakuwa okusinza Katonda waabwe awatali kuziyizibwa. (Baf. 1:7) Kyaddaaki, nga Ddesemba 18, 1974, omulimu gwaffe gwakkirizibwa mu mateeka. Ow’oluganda Nathan Knorr ne Frederick Franz, okuva ku kitebe kyaffe ekikulu, bajja mu Portugal okusanyukira awamu naffe. Twafuna olukuŋŋaana olw’enjawulo mu Oporto ne mu Lisbon era abantu 46,870 baaluliko.
Yakuwa era yasobozesa omulimu gw’okubuulira okugaziwa ne gutuuka ne ku bizinga ebitali bimu gye boogera Olupotugo. Muno mwe muli ekizinga ky’e Azores, Cape Verde, Madeira, n’eky’e São Tomé ne Príncipe. Omuwendo gw’Abajulirwa ba Yakuwa bwe gwagenda gweyongera obungi, kyali kyetaagisa okugaziya ofiisi y’ettabi. Era bwe yamala okugaziyizibwa, Ow’oluganda Milton Henschel yajja n’awa emboozi ey’okugiwaayo, nga Apuli 23, 1988. Ab’oluganda 45,522 be baaliwo ku mukolo ogwo, nga mw’otwalidde n’abaminsani 20 abaaweererezaako mu Portugal.
TWAGANYULWA MU BYOKULABIRAKO EBIRUNGI
Mu myaka gye mmaze nga mpeereza Yakuwa, ŋŋanyuddwa nnyo mu byokulabirako ebirungi ab’oluganda abeesigwa bye bataddewo. Waliwo kye nnayigira ku w’Oluganda Theodore Jaracz bwe nnamuwerekerako ku lukyala lwa zooni. Ofiisi y’ettabi gye twali tukyalidde yalina ekizibu eky’amaanyi. Wadde ng’ab’oluganda ku Kakiiko k’Ettabi baali bakoze kyonna ekisoboka okukigonjoola, ekizibu ekyo kyali kiremeddewo. Naye Ow’oluganda Jaracz yabagamba nti: “Muwe omwoyo omutukuvu omwagaanya gubayambe.” Emyaka mingi emabega, bwe twali tukyaddeko ku Beseri y’e Brooklyn, nze ne mukyala wange Mary awamu n’abalala twakyalirako Ow’oluganda Franz. Ow’oluganda Franz bwe twamusaba okubaako ky’ayogera ku myaka gy’amaze ng’aweereza Yakuwa, yatugamba nti: “Kye nnyinza okwogera kiri nti: Munywerere ku kibiina kya Yakuwa, embeera ne bw’eba nzibu etya. Kye kibiina kyokka ekikola omulimu gw’okubuulira amawulire amalungi ag’Obwakabaka bwa Katonda, Yesu gwe yalagira abayigirizwa be okukola.”
Nze ne mukyala wange tukoledde ku magezi ago, era ekyo kituleetedde essanyu lingi nnyo. Era kituleetera essanyu lingi buli lwe tulowooza ku biseera bye twamala nga tukyalira ab’oluganda mu nsi ezitali zimu. Twanyumirwanga nnyo okubeerako awamu n’ab’oluganda ab’emyaka egy’enjawulo n’okubakakasa nti Yakuwa asiima emirimu gye bakola. Twabakubirizanga okweyongera okumuweereza.
Nze ne Mary tuli mu myaka 80 era kati tukaddiye. Mary alwalalwala. (2 Kol. 12:9) Naye ebizibu bye tufunye bituyambye okunyweza okukkiriza kwaffe era bituleetedde okwongera okuba abamalirivu okusigala nga tuli beesigwa eri Yakuwa. Bwe tulowooza ku kiseera kye tumaze nga tuweereza Yakuwa, tukiraba nti ddala Yakuwa atulaze ekisa eky’ensusso mu ngeri nnyingi. *
^ lup. 29 Ekitundu kino bwe kyali kiteekebwateekebwa, Douglas Guest yafa nga mwesigwa eri Yakuwa nga Okitobba 25, 2015.


text:
Kiki Ekisobozesa Amaka Okubaamu Essanyu?
Olowooza . . .
kwagala?
ssente?
kintu kirala?
BAYIBULI KY’EGAMBA
“Abalina essanyu beebo abawulira ekigambo kya Katonda ne bakikolerako!”
OMUGANYULO OGULI MU KUMANYA EKYO
Okuba n’okwagala okwa nnamaddala.
Okussiŋŋanamu ekitiibwa.
Okuba obumu.
DDALA TUSOBOLA OKUKKIRIZA EKYO BAYIBULI KY’EGAMBA?
Tusobola okukikkiriza lwa nsonga nga bbiri:
Katonda ye yatandikawo amaka. Bayibuli eraga nti Katonda ye yassaawo enteekateeka y’amaka. (Olubereberye 2:18-24) Lwaki ekyo kikulu okukimanya?
Lowooza ku kino: Bw’olya emmere ewooma n’oyagala okumanya ebirungo bye bakozesezza, ani gwe wandibuuzizza? Awatali kubuusabuusa, obuuza oyo eyagifumbye.
Mu ngeri y’emu, okusobola okumanya ebyo ebisobozesa amaka okubaamu essanyu, tusaanidde okwebuuza ku oyo yennyini eyatandikawo enteekateeka y’amaka.
—Olubereberye 2:18-24.
Katonda akufaako. Kiba kya magezi ab’omu maka okukolera ku bulagirizi Yakuwa bw’abawa okuyitira mu Kigambo kye. Lwaki? “Kubanga abafaako.” (1 Peetero 5:6, 7) Yakuwa abaagaliza ssanyu
—era amagezi g’abawa ga muganyulo nnyo! —Engero 3:5, 6; Isaaya 48:17, 18.
KY’OYINZA OKULOWOOZAAKO
Oyinza otya okuba omwami omulungi, omukyala omulungi, oba omuzadde omulungi?
Bayibuli eddamu ekibuuzo ekyo mu ABEEFESO 5:1, 2 ne ABAKKOLOSAAYI 3:18-21.


text:
ESSUULA 15
Kye Tuyigira ku Kuba ab’Ekisa
OMANYI kye kitegeeza okuba omusosoze?—Kitegeeza obutayagala muntu olw’okuba endabika ye ya njawulo ku yiyo oba olw’okuba ayogera olulimi olutali lulwo. N’olwekyo obusosoze buzingiramu okuba n’endowooza enkyamu ku muntu nga tonnaba kumutegeera bulungi.
Olowooza kiba kirungi okugamba nti omuntu tomwagala nga tonnaba kumutegeera bulungi oba olw’okuba mwawufu ku ggwe?— Nedda, tekiba kirungi okusosola omuntu era tekiba kikolwa kya kisa. Tetusaanidde kuyisa bubi muntu olw’okuba mwawufu ku ffe.
Lowooza ku kino. Olinayo omuntu gw’omanyi nga langi ye ya njawulo ku yiyo oba ng’ayogera olulimi olutali lulwo?— Era oyinza n’okuba ng’omanyiiyo abantu abalabika nga baawufu ku balala olw’akabenje ke baafuna oba olw’obulwadde. Abantu ng’abo obaagala era obalaga ekisa?—
Bwe tuwuliriza Omuyigiriza Omukulu, Yesu Kristo, tujja kuba ba kisa eri abantu bonna. Tetusaanidde kusosola muntu olw’ensi gy’avaamu oba olwa langi ye. Tusaanidde okumulaga ekisa. Wadde nga bangi kino tebakikola, Yesu yayigiriza nti tusaanidde okulaga abantu bonna ekisa. Ka twetegereze ensonga eno.
Omuyudaaya eyasosolanga abantu abalala yajja eri Yesu n’amubuuza nti, ‘Nkole ki okusobola okubeerawo emirembe gyonna?’ Yesu yali akimanyi nti oboolyawo omusajja oyo yali ayagala amuddemu nti abantu b’eggwanga lyaffe oba aba langi yaffe, be bokka be tusaanidde okulaga ekisa. N’olwekyo mu kifo ky’okuddamu ekibuuzo kye, Yesu yamubuuza nti: ‘Amateeka ga Katonda gatugamba kukola ki?’
Omusajja yaddamu nti: ‘Oteekwa okwagala Yakuwa Katonda wo n’omutima gwo gwonna, era oteekwa okwagala muntu munno nga bwe weeyagala wekka.’ Yesu n’amugamba nti: ‘Ozzeemu bulungi. Kolanga bw’otyo era ojja kufuna obulamu obutaggwaawo.’
Naye omusajja oyo yali tayagala kulaga kisa oba kulaga kwagala abo abataali ba ggwanga lye. N’olwekyo, yagezaako okufunayo ensonga gye yeekwasa. Yabuuza Yesu nti: “Muntu munnange y’ani?” Ayinza okuba nga yali asuubira Yesu okumuddamu nti: “Gye mikwano gyo” oba nti, “Be bantu abakufaanana.” Okusobola okuddamu ekibuuzo kye, Yesu yamugerera olugero olukwata ku Muyudaaya n’Omusamaliya. Yamugamba bw’ati:
Waaliwo omusajja eyali ava e Yerusaalemi ng’aserengeta e Yeriko. Omusajja oyo yali Muyudaaya. Bwe yali atambula n’agwa mu banyazi. Baamukuba n’agwa wansi, ne batwala ssente ze n’engoye ze. Abanyazi baamukuba nnyo katono bamutte ne bamuleka ku mabbali g’ekkubo.
Nga wayiseewo akaseera katono, kabona yajja ng’atambula mu kkubo eryo. Yalaba omusajja eyali atuusiddwako ebisago eby’amaanyi. Ggwe kiki kye wandikoze?— Kabona yamwebalama n’adda ku luuyi olulala olw’ekkubo. Teyayimirira. Tewali kintu kyonna kye yakola okuyamba omusajja oyo.
Omusajja omulala munnaddiini naye yajja ng’atambula mu kkubo eryo. Yali Muleevi eyaweerezanga mu yeekaalu e Yerusaalemi. Yayimirira okumuyamba?— Nedda. Wabula naye yamuyitako buyisi nga kabona bwe yakola.
Oluvannyuma, Omusamaliya naye n’ajja ng’atambula. Osobola okumulaba mu kifaananyi?— Yalaba omusajja Omuyudaaya ng’agudde ku kkubo nga yenna aliko ebiwundu. Tusaanidde okukijjukira nti Abasamaliya n’Abayudaaya baali tebaagalana. (Yokaana 4:9) Kati olwo, Omusamaliya yandimuyiseeko buyisi n’atamuyamba? Yandigambye nti: ‘Lwaki nnyamba Omuyudaaya ono? Yandinnyambye singa nze mbadde nkubiddwa’?
Omusamaliya yalaba omusajja ng’agudde ku mabbali g’ekkubo, n’amusaasira. Yalaba nga tekisaanira kumuleka kufiira ku kkubo. N’olwekyo yava ku nsolo ye, n’asembera awali omusajja, n’amusiba ebiwundu. Yabifukako amafuta n’omwenge. Kino kyandiyambye ebiwundu okuwona. Oluvannyuma yasiba ebiwundu n’olugoye.
Omusamaliya yasitula omusajja oyo n’obwegendereza n’amutuuza ku nsolo ye. Baaserengeta mpolampola ne batuuka ku nnyumba omusula abatambuze. Omusamaliya yapangisiza omusajja oyo ekisenge eky’okusulamu, era n’amulabirira bulungi.
Awo Yesu n’abuuza omusajja ggwe yali ayogera naye nti: ‘Olowooza ani ku basajja bano abasatu eyali munne w’omuntu oyo eyagwa mu batemu?’ Wandizzeemu otya? Wandigambye nti kabona, oba Omuleevi, oba Omusamaliya?—
Omusajja yaddamu nti: ‘Omusajja eyayimirira n’afaayo ku musajja eyali akubiddwa ye yali munne w’omusajja oyo.’ Yesu n’amugamba nti: ‘Oli mutuufu. Naawe genda okolenga bw’otyo.’
Olugero olwo si lulungi nnyo? Lulaga bulungi abo be tusaanidde okutwala nga bannaffe. Bannaffe si gye mikwano gyaffe gyokka egy’oku lusegere. Era si beebo bokka aba langi yaffe oba aboogera olulimi lwaffe. Yesu yatuyigiriza okulaga abantu ekisa ka babe nga bava wa, bafaanana batya, oba boogera lulimi ki.
Bw’atyo ne Yakuwa Katonda bw’ali. Tasosola. Yesu yagamba nti, ‘Kitammwe ali mu ggulu omusana gwe agwakiza abantu abalungi n’ababi era enkuba ye agitonyeseza abantu abalungi n’ababi.’ N’olwekyo, tusaanidde okulaga abantu bonna ekisa nga Katonda bw’akola.
Kati olwo, bw’onoolaba omuntu ng’atuusiddwako akabi, onookola ki?— Watya singa omuntu oyo wa mu nsi ndala oba nga langi ye ya njawulo ku yiyo? Era osaanidde okumuyamba kubanga muntu munno. Bw’oba nga tosobola kumuyamba, osobola okusaba omuntu omukulu n’akuyambako. Oba oyinza okuyita owa poliisi oba omusomesa n’amuyamba. Bw’onookola bw’otyo, ojja kuba olaze ekisa ng’omusajja Omusamaliya.
Omuyigiriza Omukulu ayagala tube ba kisa. Ayagala tuyambe abantu bonna awatali kusosola. Eyo ye nsonga lwaki yagera olugero luno olw’Omusamaliya ow’ekisa.
Ku nsonga eno ey’okulaga abantu ekisa, ka babe ba langi ki oba ggwanga ki, soma Engero 19:22; Ebikolwa 10:34, 35; ne 17:26.


text:
Chapter 1
1 Mu mwaka ogw'okubiri ogwa Daliyo kabaka, mu mwezi ogw'omukaaga, ku lunaku olw'omwezi olw'olubereberye, ekigambo kya Mukama ne kijjira mu Kaggayi nnabbi eri Zerubbaberi mutabani wa Seyalutyeri owessaza lya Yuda n'eri Yosuwa mutabani wa Yekozadaaki kabona asinga obukulu nga kyogera nti
2 Bw'ati bw'ayogera Mukama w'eggye nti Abantu bano boogera nti Kaakano si kye kiseera ffe okujja, ekiseera eky'okuzimbiramu ennyumba ya Mukama.
3 Awo ekigambo kya Mukama ne kijjira mu Kaggayi nnabi nga kyogera nti
4 Kye kiseera mmwe bennyini okubeera mu nnyumba zammwe ezibikkiddwako, ennyumba eno ng'ebeerera awo ng'erekeddwawo?
5 Kale nno bw'ati bw'ayogera Mukama w'eggye nti Mulowooze amakubo gammwe.
6 Mwasiga bingi, ne mukungula bitono; mulya naye temukkuta; munywa naye temukkuta bye munywa; mwambala naye tewali abuguma; n'oyo afuna empeera afuna okugiteeka mu nsawo eyawummukawummuka.
7 Bw'ati bw'ayogera Mukama w'eggye nti Mulowooze amakubo gammwe.
8 Mulinnye ku lusozi, muleete emiti, muzimbe ennyumba; nange ndigisanyukira, era ndigulumizibwa, bw'ayogera Mukama.
9 Mwasuubira bingi, kale, laba, ne biba bitono; era bwe mwabireeta eka, ne mbifuumuula. Lwaki? bw'ayogera Mukama w'eggye. Ogw'ennyumba yange ebeerera awo ng'erekeddwawo, nammwe muddukira buli muntu eri ennyumba ye.
10 Kale ku lwammwe eggulu kyerivudde liziyizibwa okuleeta omusulo, n'ettaka liziyizibwa okubala ebibala byalyo.
11 Ne mpita ekyanda okujja ku nsi ne ku nsozi ne ku ŋŋaano ne ku mwenge ne ku mafuta ne ku ebyo ettaka bye libala ne ku bantu ne ku nsolo ne ku mirimu gyonna egy'engalo.
12 Awo Zerubbaberi mutabani wa Seyalutyeri ne Yosuwa mutabani wa Yekozadaaki kabona asinga obukulu wamu n'abantu bonna abafisseewo ne bagondera eddoboozi lya Mukama Katonda waabwe n'ebigambo bya Kaggayi nnabbi nga Mukama Katonda waabwe bwe yamutuma; abantu ne batya mu maaso ga Mukama.
13 Awo Kaggayi omubaka wa Mukama n'agamba abantu ng'ayima mu bubaka bwa Mukama nti Nze ndi wamu nammwe, bw'ayogera Mukama.
14 Awo Mukama n'akubiriza omwoyo gwa Zerubbaberi mutabani wa Seyalutyeri owessaza lya Yuda n'omwoyo gwa Yosuwa mutabani wa Yekozadaaki kabona asinga obukulu n'omwoyo gw'abantu bonna abaali bafisseewo, ne bajja ne bakola omulimu mu nnyumba ya Mukama w'eggye Katonda waabwe,
15 ku lunaku olw'omwezi olw'amakumi abiri mu nnya, mu mwezi ogw'omukaaga mu mwaka ogw'okubiri ogwa Daliyo kabaka.


text:
Obuzaano bweitu
Hangura SHIRINGI 10, 000 eza airtime.
Tugambire obwo orikuteeba omweshongozi hamwe n'ekyeshongoro eki orikuteekateeka ngu nikiija kukwata omwanya gw'okubanza aha American Top 40.
Eki oine kukora, za ahasimu yaawe, handiika ekigambo AT40, osigyeho akaanya, ohandiikye eiziina ry'ekyeshongoro n'omweshongozi ekiraakwate omwanya gw'okubanza hamwe n'ahi ohurikiririize reeru oyohereze obutumwa bwabwe ahari 8338.
Hurikiriza kumanya ku oraabe wahangura.
Airtime egi nooza kuba nogitunga buri rw'okubanza.
Otafeerwa ebyeshongoro ebi buri rwamukaaga shaaha 3 z’akasheeshe kuhisya shaaha 7 z’ihangwe aha Radio West.


text:
Omubaka Kamugisha (NRM) awakanya eky’okugikwatako
Omubaka mu Palamenti akiikirira essaza ly'e Kajara , Micheal Kamusisha era nga wa kibiina kya NRM agamba nti ssiwaakuwagira kuggya kkomo ku myaka gya Pulezidenti kubanga abalonzi tebakkiriziganya nakyo.
Bw'abadde ayogerako ne bannamawulire ku Palamenti enkya ya leero, Kamugisha agambye nti eky'okuggya ekkomo ku myaka gya Pulezidenti abantu abasinga obungi kibawunyira ziizi era bakisimbidde ekkuuli nga nebwokungaanya abantu n'obawa ssente , beefuula abawagira ekitooso ky'okugikwatako songa tebakiriiko.
kati kitegeeza nti Kamugisha yeegasse ku babaka ba NRM omuli owa Disitulikiti y'e Soroti Monica Amoding, owa Lwemiyaga Theodore Sekikubo ne owa Manjiya , John Baptist Nambeshe okuwakanya eky'okugikwatako.


text:
Mao bamugaanye okuyingira Palamenti n’ebipande bya Togiwatako
Pulezidenti w'ekibiina kya DP, Nobert Mao abaserikale bamugaanye okuyingira mu Palamenti n'ebipande bya Togikwatako .
Mao y'omu ku bakulembeze b'ebibiina by'ebyobufuzi eby'enjawulo ababadde basuubirwa okulabikako mu kakiiko ka Palamenti leero akavunaanyizibwa ku by'amateeka aweeyo ebirwoozo bye eri akakiiko kano ku nongoosereza mu ssemateeka naddala ku nnyingo ya 102b egendererwamu okuggya ekkomo ku myaka gya Pulezidenti.
Era gyebiggweredde nga Mao asimbye nakakongo ku kuyingira n'emmotoka ye ebaddeko ekipande kya Togokwako wabula Police ekuuma Palamenti ebipande n'ebiyuzaako lwa mpaka.


text:
Ebbula ly’abasolooza omusolo lisattiza abavunaanyizibwa ku nnyingiza ya Disitulikiti – Mubende
Ebbula ly'abakozi mu bitongole ebisolooza emusolo e Mubende lisattiza abavunaanyizibwa ku nnyingiza ya Disitulikiti ekivuddeko emirimu obutatambula.
Ndabiraawo Patrick avunaanyizibwa ku by' ensimbi mu Disitulikiti e Mubende ategeezezza nti balina emiruka 149 mu Disitulikiti naye ku gino balinako abakozi abemiruka 50 bokka.
Annyonnyodde nti kibaviiriddeko okufiirizibwa ensimbi nnyingi ab'emiruka zebateekeddwa okusolooza ku byalo naye nga kino tekikolebwa olwo obutabeera nabo.
Ndabiraawo agasseeko nti n'abakozi be balina ku magombolola tebamala naddala abavunaanyizibwa ku by'ensimbi nga amagombolola agateekeddwa okubeerako ababalirizi wamu n'abamyuka baabwe agasinga tegabalina.


text:
Omubaka Kabanda ez’ekkomo ly’emyaka asazeewo kuziguliramu balonzi butebe
Omubaka omukyala mu Palamenti owa Disitulikiti y'e Masaka, Hon. Babirye Kabanda ye asazeewo okuddira ssente obukadde 29 oz'okwebuuza ku balonzi ku ky'ekkomo ly'e'myaka gya Pulezidenti azigulemu obutebe obukozesebwa ku mikolo. (plastic chairs.)
Kabanda y'omu ku babaka mu Palamenti abawakanya eky'okuggya ekkomo ku myaka gy'omukulembeze w'eggwanga era nga mu kino, Palamenti eggulo lweyafulumizza obukadde abiri mu omwenda eri buli mubaka y'ebuuze ku balonzi mu kitundu kye.
Wabula kino wekibeereddewo nga ababaka abasinga abawakanya eky'okuggya ekkomo ku myaka gya Pulezidenti nga baawera nga bwebagenda okuzzaayo ensimbi zino gyezaasvudde era nga wetwogerera ababaka mukaaga nga bakulirwamu n'ampala w'ababaka mu Palamenti ab'oludda oluvuganya Gavumenti, Hon. Ibrahim Ssemuju Nganda baazizizzaayo eggulo okuggyako Kabanda asazeewo okuziguliramu abalonzi obutebebe ku buli kyalo .


text:
Abalwadde batandise okwabulira amalwaliro ga Gavumenti
Abalwadde ku ddwaliro lya Gavumenti erya Mubende Referral Hospital batandise okwabulira eddwaliro lino oluvannyuma lw'abasawo okwediima.
Safina Mukisa, Nakamate Jessica ne Muhumuza Amon abamu ku balwadde bategeezeza nti abasawo mu ddwaliro bakedde kubategeeza nga bwe batagenda kubakolako era nebabategeeza nti bagezeeko okunoonya awalala obujjanjabi era nabo kwekutandika okusiba engugu zaabwe baabulire eddwalio lino.
Kino kidirdde akeddimo ka abasawo akagenda mu maaso mu ggwanga mwe babanjiza Gavumenti okubongeza omusaala era abamu ku basawo abataagadde ku baatuukiriza mannya, bategeezezza nti embeera gye bakoleramu mbi nnyo era nabo basaanye okwongerwa ku nsimbi basobole okuganyurwa mu ntuuyo zaabwe.


text:
Ababuthi—Muwathikaye Abaana Benyu Eribana ‘Amenge w’Eribathwalha okw’ilhamibwa’
“Kandi wunasi eritsuka omwa bwana bwawu wabiriminya Amasako Abuyirire, aw’akathoka erikuha amenge w’erikuthwalha okw’ilhamibwa.”—2 TIMOTEO 3:15.
1, 2. Busana naki abandi babuthi bangana hangya-hangya abaana babu bakayihayo oku Yehova n’eribatizibwa?
ESYONGUMI sy’abigha be Biblia banemuyihayo oku Yehova n’eribatizibwa. Abangyi b’okw’ibo ni balere abakakulira omo kwenene kandi ababirithwamu erikwamayo. (Esyonyimbo 1:1-3) Wamabya iwuli mubuthi Mukristayo, obundi wukalindirira n’omuhwa ekiro mughalha wawu kutse mwali wawu akendisya batizibwa.—Lebaya na 3 Yoane 4.
2 Aliwe, wanganabya n’erihangya-hangya. Wanganabya iwabirilhangira abalere balebe bakabatizibwa aliwe enyuma waho ibatsuka erithika-thika nga nina kibuya ibo erighendera okwa bihano bya Nyamuhanga. Nibya n’abandi babirisighania ekwenene. Neryo iwangana tsuka erilengekania wuthi omwana wawu angana tsuka erikolera Yehova aliwe kandi olhwanzo olhw’alhue awithire ekwenene ilhwatsuka eriholhoka. Omwana wawu inianganabya ng’Abakristayo balebe abe Efeso ab’omwa kighonye ky’erimbere. Yesu mwabakaniako athi: “Siwukinyanzire lino ng’erimbere.” (Eribisulirwa 2:4) Wanga wathikya wuthi omwana wawu eribya iniane n’olhwanzo olhughumire n’erithoka “eryusuka busana n’erilhama”? (1 Petero 2:2) Thwangan’ighira okwa ky’erileberyako kya Timoteo.
“WABIRIMINYA AMASAKO ABUYIRIRE”
3. (a) Timoteo mwabya athi Mukristayo, kandi mwakolesya athi eby’igha? (b) Ni nzira syahi isathu esy’erighiramu esya Paulo abwira Timoteo?
3 Omurundi w’erimbere omukwenda Paulo eribungira e Listra abya mwaka wa 47. Oyu angabya iw’omughulhu Timoteo, obundi oyuwabya iniakine mulere, igha okwa syongangirirya sya Yesu. Mwaghendera okwa by’igha, n’enyuma w’emyaka ibiri mwatsuka eribya akabunga na Paulo. Enyuma w’emyaka nga 16, Paulo mwahandikira Timoteo athi: “Nikwa iwe wukwamirire omo myatsi eyo wakangiriribawa, n’eyo wikirirye ndeke. Kusangwa wunasi abakangirirya bawu nga babya bahi. Kandi wunasi eritsuka omwa bwana bwawu wabiriminya Amasako Abuyirire [Amasako w’Ekihebrania], awakathoka erikuha amenge w’erikuthwalha okw’ilhamibwa busana n’erikirirya Kristo Yesu.” (2 Timoteo 3:14, 15) Hano Paulo mwabugha athi Timoteo (1) mwaminya amasako abuyirire, (2) mw’ikirirya ndeke emyatsi ey’igha, (3) amabya n’amenge w’erimuthwalha okw’ilhamibwa erilhabira omw’ikirirya Kristo Yesu.
Nibya n’abaana balere kutsibu bangan’igha okwa bandu n’emyatsi y’omwa Biblia
4. Ni byahi ebya wabirikolesya erikangirirya abaana bawu? (Lebaya ekisasani ekiri okw’itsuka.)
4 Iwe ng’omubuthi Omukristayo, wanzire omwana wawu iniaminya Amasako abuyirire, ni bugha ambu Amasako w’Ekihebrania n’awe Kigiriki. Nibya n’abaana balere kutsibu bangan’igha okwa bandu n’emyatsi y’omwa Biblia. Ekithunga kya Yehova kyabirihulhukya ebitabu bingyi, esyobrokyuwa, n’esyovidiyo ebyo ababuthi bangakolesya eriwathikya abaana babu. Ni byahi okw’ebi ebiri omwa mubughe wawu? Omwana wawu atholere iniaminya ebiri omwa Biblia erithoka erighumya obughuma bwiwe na Yehova.
‘WIKIRIRAYE NDEKE’
5. (a) Kikamanyisayaki ‘erikirirya ndeke’? (b) Thukaminya thuthi ngoku Timoteo mwikirirya ndeke engulhu yuwene eyihambire oku Yesu?
5 Sikirighunza erikangirirya abaana bawu okwa bandu n’emyatsi eyiri omwa Biblia. Wibuke ngoku Timoteo abya atholere ‘in’ikirirya ndeke’ eby’ak’igha. Ekinywe ky’Ekigiriki ekya Paulo akolesaya hano kikamanyisaya “erikakasya” kutse “eriyikethera n’eriligha ndeke-ndeke ngoku omwatsi mulebe ahikire.” Timoteo mwaminya Amasako w’Ekihebrania “eritsuka omo bwana.” Enyuma waho, mwaligha ngoku Yesu ya Masiya. Erikirirya lya Timoteo lyabya lighumire kyamaleka iniabatizibwa n’erikolha haghuma na Paulo ng’omumisani.
6. Wanga wathikya wuthi abaana bawu erihimba erikirirya omwa Kinywe kya Nyamuhanga?
6 Wanga wathikya wuthi abaana bawu eribya n’erikirirya erighumire nga Timoteo, nabu bang’ikirirya ndeke? Eky’erimbere, ghumisirizaya. Kikathwalha buthuku eribya n’erikirirya erighumire. Kandi iwe eribya iw’ikirirye omwa kindu kirebe sikirimanyisaya kithi n’abaana bawu ku banemwend’ithwamu bathya. Obuli mwana atholere in’igha erighabulha “ekibuya n’ekibi,” erithoka eribya n’erikirirya. (Soma Abaebrania 5:14.) Iwe ng’omubuthi, ni bingyi ebya wangakolha eriwathikya abaana bawu erighumya erikirirya lyabu, kutsibu-tsibu bakabulya ebibulyo. Thulebaye nga thwang’ighaki okwa ky’erileberyako kya thatha mughuma.
7, 8. (a) Thatha mughuma akakanganaya erighumisirizya ly’athi akakangirirya mwali wiwe? (b) Wune wathabana ekiyithawa ky’erighumisirizya omwana wawu?
7 Thomas, akabugha athi mwali wiwe ow’emyaka 11 akanamubulhaya ebibulyo nga bino: “Mbwino Yehova syangabya imwakolesya enzira y’ebindu eriyibuthukira omw’ihangika?” kutse “Busana naki ithuthasangira n’abandi omwa myatsi, ng’erikoma, eryanza eryuwania emyatsi?” Thatha oyu akayitheghaya okw’ikwama kyabwira mwali athi ikiriraye buyira. Thomas anasi ngoku omundu eriligha ekwenene siry’eriminya enzumwa y’amani, aliwe hikabya hindu hike-hike.
8 Kandi Thomas akalhangira iniakayithagha erighumisirizya akakangirirya mwali wiwe. Omo kwenene, Abakristayo abosi batholere ibabya n’omubere oyu. (Abanya Kolosai 3:12) Thomas anasi ngoku kikendi thwalha buthuku n’erikanirania ngendo nyingyi eriwathikya mwali wiwe erikakasya ngoku eby’ikirirye ni kwenene. Atholere iniaghanirya nayu ndeke okwa by’ak’igha omwa Biblia. Thomas akabugha athi: “Kutsibu-tsibu ng’okwa myatsi mikulhu-mikulhu, ingye na mukali waghe thukanza ithwaminya kwenene omwana wethu ng’an’ikirirye eby’ak’igha kandi ng’akanabiyitheghereraya. Amabulya, kikabya ikyuwene. Omo kwenene, iningend’ikwa obuba amakwama kya ligha ekindu butsir’ibulya.”
Wukayithagha erighumisirizya eriwathikya omwana wawu erihimba erikirirya omwa Kinywe kya Nyamuhanga
9. Wanga wathikya wuthi abaana bawu erikirirya omwa Kinywe kya Nyamuhanga?
9 Ababuthi bamakangirirya abaana babu omw’ighumisirizya, endambi iyikendi hika abaana abo ibayitheghererya ‘obughali, obuuli, obuuli bw’endatha, n’obuuli bw’eyikwa’ bw’erikirirya. (Abanya Efeso 3:18) Thwangana bakangirirya erikwamana n’emyaka yabu n’eriyitheghererya lyabu. Erikirirya lyabu omwa bya bak’igha likendibya linemughuma, ikikendi b’olhobera erilhwira okwa bya b’ikirirye embere sy’abandi, imwamuli n’ababakasoma nabu. (1 Petero 3:15) Ng’eky’erileberyako, abaana bawu bangana kolesya e Biblia erisoborera abaholi nga bakabya omwa mibereki? Bakanalhangira erisoborera lye Biblia irihikire? * (Lebaya omwatsi ahikwa.) Wibuke ngoku wukayithagha erighumisirizya eriwathikya omwana wawu erihimba erikirirya omwa Biblia, kandi akaghalha ako sikalikwira busa.—Eryibuka Ebihano 6:6, 7.
Eky’erileberyako kyawu nakyo ni kikulhu wukawathikya abaana bawu eribya n’erikirirya
10. Ni kyahi ekitholere ikyabya kindu kikulhu wukakangirirya?
10 Aliwe ibbwa, eky’erileberyako kyawu nakyo ni kikulhu wukawathikya abaana bawu eribya n’erikirirya. Stephanie, oyuwithe abasika basathu, akabugha athi: “Eritsuka omughulhu abaana baghe babya ibakine balere, ngabya ikungane muyibulya, ‘Nganabwira abaana baghe ekikaleka ing’ikirirya omw’ibyaho lya Yehova, olhwanzo lhwiwe, n’esyonzira siwe eribya isihikire? Mbwino abaana baghe bakanalhangira kwenene ku nganzire Yehova?’ Sinanga lengekania indi abaana baghe bakend’ikirirya ndeke kandi ingye ising’ikirirye ndeke.”
“AMENGE W’ERIKUTHWALHA OKW’ILHAMIBWA”
11, 12. Amenge niki, kandi thukaminya thuthi ngoku amenge syaseghemere okwa myaka eyo mundu awithe?
11 Thwamabiriminya ngoku Timoteo (1) abya asi ndeke Amasako (2) n’eriligha ndeke emyatsi eyo abya ikirirye. Aliwe Paulo amanyisayaki akabugha athi amasako abuyirire akendi leka Timoteo iniabana ‘amenge w’erimuthwalha okw’ilhamibwa’?
12 Ekitabu Insight on the Scriptures, Volume 2, kikasoborera kithi omwa Biblia, amenge mwamuli “amaaka w’erikolesya ebya wasi n’eriyitheghererya ndeke ngoku wanga rwanisya ebitsibu, eriyihighulha kutse erighunza h’ebitsibu, eriberererya ebilhubirirwa, kutse erihabulha abandi. Oyuthawithe menge akabya ini mukiru.” E Biblia yikabugha yithi “obukiru bubohere omwa muthima w’omwana.” (Emisyo 22:15) Kundi oyuthawithe menge akabya ini mukiru, amenge ni kiminyikalho ky’erikangania erikulha. Omundu akakulha bunyakirimu kundi akubaha Yehova n’erimwowa, butsira busana n’erikulha omo myaka.—Soma Esyonyimbo 111:10.
13. Abalere banga kangania bathi ku bawithe amenge awakabathwalha okw’ilhamibwa?
13 Abalere abanakulire bunyakirimu sibali “ghusawa eyi n’eyi omwa bisunda by’engetse n’erihekwa ehandi n’ehandi” omwa syongumbu syabu kutse akahathikano k’abandi balere ng’ibo. (Abanya Efeso 4:14) Aliwe, amaaka wabu w’obulengekania abiryeghesibwa “erithoka erisombolha ekibuya n’ekibi.” (Abaebrania 5:14) Neryo bakathwamu ndeke, ababuthi babu kutse abandi bandu bakulhu nomubangabya isibabalhangire. (Abanya Filipi 2:12) Amenge ng’ayo akayithaghisibawa erithoka erilhamibwa. (Soma Emisyo 24:14.) Wanga wathikya wuthi abaana bawu eribya n’amenge ng’ayo? Wutholere iwalhangira wuthi bakaminya ebya wimanireko. Omwa bya wukakolha n’eribugha, batholere ibalhangira ku wunemulengaho erighendera okwa misingyi ye Biblia.—Abanya Roma 2:21-23.
14, 15. (a) Omulere oyukanza eribatizibwa atholere iniaghanirya okuki? (b) Wanga wathikya wuthi abaana bawu erighanirya okwa mighisa eyikalhua omwowa ebihano bya Nyamuhanga?
14 Aliwe, eriwathikya abaana bawu erihimba erikirirya, sikwama kya babwira ekihikire n’ekithahikire. Wutholere kandi iwabawathikya erilengekania okwa bibulyo nga bino: ‘Ni kyahi ekikaleka e Biblia iyathanga ebindu ebikabya nibya nga byanga tsemesya? Nangaminya indi ndeke-ndeke ngoku emisingyi ye Biblia yiriho busana n’erinyighasira?’—Isaya 48:17, 18.
15 Omwana wawu amabya iniakanza eribatizibwa, muwathikaye erilengekania ndeke okwa lhukwamirwa olhukasa busana n’eribatizibwa. Akayowa athi okwa lhukwamirwa olho? Muli mighaso yahi? Ebitsibu by’ebyahi? Busana naki emighaso yilengire ebitsibu? (Mariko 10:29, 30) Ni kikulhu erighanirya ndeke okwa myatsi eyi athe abatizibwa. Wathikaya omwana wawu erighanirya okwa mighisa y’eribya mwowa n’ebitsibu ebikalhua omw’ithendibya mwowa. Neryo aho iniangan’ikirirya ngoku erighendera okwa misingyi ye Biblia likendi mughasira mughulhu wosi.—Eryibuka Ebihano 30:19, 20.
ERIKIRIRYA LY’OMWANA OYUBATIZIBIRWE LYAMALENGWAKO
16. Ababuthi batholere ibakolhaki erikirirya ly’omwana wabu oyubatizibirwe lyamatsuka eritseka?
16 Wanga kolhaki omwana wawu amatsuka erithika-thikira ekwenene abiribatizibwa? Ng’eky’erileberyako, mughalha wawu kutse mwali wawu angana tsuka eryanza ebindu by’ekihugho. Kutse omwana wawu iniangana tsuka erithika-thikira erighendera okwa misingyi ye Biblia kwenene nga y’engebe yuwene. (Esyonyimbo 73:1-3, 12, 13) Emibere wukamusubirayamu yangana muhambako ng’alhole embere erikolera Yehova. Lengaho erithend’ilhwa n’omwana wawu okw’eki, nomwangabya ini mulere kutse mulengwa. Aliwe, leka aminye ku wumwanzire kandi ku wanzire erimuwathikya.
17, 18. Omulere amabya mw’erithika-thika, ababuthi biwe banga muwathikya bathi?
17 Omulere oyubatizibirwe akabya iniabiriyihayo oku Yehova. Eri ni yilhagha ngoku erimwanza n’erimukolera bya bikendibya embere okwa kindu kyosi-kyosi. (Soma Mariko 12:30.) Yehova akalhangira eriyilhagha mwa kindu kikulhu, nethu kwa thutholere ithwalilhangira thuthya. (Omugambuli 5:4, 5) Ekyo ambi iwak’ibukya omwana wawu. Aliwe eky’erimbere, soma n’erigha emyatsi eyo ekithunga kya Yehova kyabirihulhukya busana n’ababuthi. Neryo, omwa bwolho-bwolho kandi okwa buthuku obutholere, kanganaya omwana wawu ngoku iyo erithwamu eriyihayo oku Yehova n’eribatizibwa lyabya ithwamu erilithohire aliwe ngoku likendimulethera emighisa mingyi.
18 Ng’eky’erileberyako, wangana bana erihabulha eryuwene omwa ndomeko “Ebibulyo Ebya Babuthi Bakabulhaya,” eyiri enyuma omwa kitabu Questions Young People Ask—Answers That Work, Volume 1. Hakahabulha ababuthi hathi sibatholere bakakwama kyalengekania lhuba-lhuba bathi omulengwa wabu abirighana ekwenene, aliwe batholere ibalebya ndeke ekitsibu nga niki. Kyanganabya ini kahathikano kutse embwera. Kutse omwana inianganabya iniakayowa abandi abalere nga bakakolera Yehova kumulenga. Endomeko yikathasya soborera ngoku ebi sibirimanyisaya indi omwana wawu abirighana ebya w’ikirirye. Mughulhu mungyi byanganabya ini busana n’ebindi bitsibu eby’anemulhabamu. Neryo endomeko yikathasyaha amenge ngoku ababuthi banga wathikya omwana wabu oyuwabiritsuka erithika-thikira ekwenene.
19. Ababuthi banga wathikya bathi abaana babu eribana amenge awanga bathwalha okw’ilhamibwa?
19 Iwe ng’omubuthi, wuwithe olhukwamirwa n’olhusunzo lhunene lhw’erikulya abaana bawu “omw’ikungabo n’erikangiriryabo omw’ikangirirya ly’omukama.” (Abanya Efeso 6:4) Ngoku thwamabirilhangira, eki kikamanyisaya kithi wutholere iwakangirirya abaana bawu ebya Biblia yikabugha n’eribawathikya eriligha ndeke ebya bak’igha. Erikirirya lyabu likendibya lyabirighuma, kikendi leka ibayihayo oku Yehova n’erimukolera n’omuhwa. Kwesi Ekinywe kya Yehova, omulimu wiwe, n’akaghalha kenyu ambi ibyawathikya abaana benyu eribana ‘amenge w’eribathwalha okw’ilhamibwa.’
^ enu. 9 Obusondoli bw’erigha ekitabu “E Biblia Kwenene Yikakangirirayaki?” bwangana wathikya ndeke abalere n’abakulhu eriyitheghererya n’erisoborera ekwenene ye Biblia. Bune okwa jw.org omwa mibughe mingyi. Lebaya omwa BIBLE TEACHINGS > BIBLE STUDY TOOLS.


text: 25 Yakuwa n’ayogera ne Musa ku Lusozi Sinaayi n’amugamba nti:2 “Gamba Abayisirayiri nti, ‘Bwe mutuukanga mu nsi gye mbawa,+ mulekanga ensi n’ewummula n’ekwata ssabbiiti ya Yakuwa.+3 Okumala emyaka mukaaga munaasiganga ensigo mu nnimiro zammwe, era okumala emyaka mukaaga munaasaliranga ennimiro zammwe ez’emizabbibu, era ne mukungula ebirime by’omu nsi.+4 Naye omwaka ogw’omusanvu gunaabanga ssabbiiti, era mulekanga ensi n’ewummulira ddala, kubanga ssabbiiti ya Yakuwa. Temusiganga nsingo mu nnimiro zammwe era temusaliranga nnimiro zammwe ez’emizabbibu.5 Temukungulanga birime eby’emmere ey’empeke ebyemeza byokka ebinaabanga bisigadde mu nnimiro oluvannyuma lw’okukungula, era temukuŋŋaanyanga bibala bya mizabbibu egitali misalire. Gunaabanga mwaka gwa nsi okuwummulira ddala.6 Kyokka muyinza okulya emmere eneebalanga mu nsi mu kiseera kyayo ekya ssabbiiti; ggwe, n’abaddu bo n’abazaana bo, n’omukozi wo akolera empeera, n’abasenze ababeera naawe muyinza okugiryako,7 awamu n’ensolo zammwe ez’awaka era n’ensolo ez’omu nsiko eziri mu nsi yammwe. Ebyo byonna ensi by’eneebazanga biyinza okuliibwa.8 “‘Munaabalanga ssabbiiti musanvu ez’emyaka, emyaka musanvu emirundi musanvu, era ennaku za ssabbiiti omusanvu ez’emyaka zonna awamu zinaabanga emyaka 49.9 Munaafuuwanga eŋŋombe mu ddoboozi ery’omwanguka mu mwezi ogw’omusanvu ku lunaku olw’ekkumi; ku Lunaku olw’Okutangirirako Ebibi;+ munaafuuwanga eŋŋombe n’ewulirwa mu nsi yammwe yonna.10 Munaatukuzanga omwaka ogw’ataano era munaalangiriranga eddembe mu nsi eri abantu bonna abagibeeramu.+ Omwaka ogwo gunaabanga Jjubiri gye muli, era buli omu anaddangayo ku ttaka ly’obusika bwe ne mu bantu be.+11 Omwaka ogw’ataano gunaabanga Jjubiri gye muli. Temusiganga era temukungulanga ebirime eby’emmere ey’empeke ebyemeza byokka, era temukuŋŋaanyanga bibala by’emizabbibu egitali misalire.+12 Eyo Jjubiri. Gunaabanga mwaka mutukuvu gye muli. Munaalyanga ebyo ebinaabanga byemezezza byokka mu nsi.+13 “‘Mu mwaka ogwo ogwa Jjubiri, buli omu ku mmwe addengayo ku ttaka ly’obusika bwe.+14 Bw’oguzanga munno ekintu oba bw’ogulanga ekintu ku munno, buli omu takumpanyanga munne.+15 Ogulanga ku munno ng’osinziira ku myaka eginaabanga giyiseewo okuva ku Jjubiri era naye akuguzanga ng’asinziira ku myaka gy’ebirime eginaabanga gisigaddeyo.+16 Emyaka egisigaddeyo bwe ginaabanga emingi, ayongezanga ku muwendo gw’ekigulwa, ate emyaka egisigaddeyo bwe ginaabanga emitono, akendeezanga ku muwendo gw’ekigulwa, kubanga akuguza muwendo gw’ebirime ebinaakungulwa.17 Tewabangawo n’omu ku mmwe anyigiriza munne,+ era mutyanga Katonda wammwe,+ kubanga nze Yakuwa Katonda wammwe.+18 Bwe munaakwatanga amateeka gange n’ebiragiro byange, mujja kubeera mu nsi nga muli mu mirembe.+19 Ensi ejja kubalanga ebibala byayo,+ era mujja kulyanga mukkute mugibeeremu mu mirembe.+20 “‘Naye muyinza okwebuuza nti: “Tunaalya ki mu mwaka ogw’omusanvu nga tetusize oba nga tetukungudde?”+21 Temweraliikirira. Nja kubawa omukisa mu mwaka ogw’omukaaga, ensi ebalenga emmere eneebamalanga emyaka esatu.+22 Mujja kusiganga mu mwaka ogw’omunaana mulye ku bye mwakungula edda okutuusa mu mwaka ogw’omwenda. Mujja kulyanga bye mwakungula edda okutuusa amakungula ag’omwaka ogw’omwenda lwe ganaatuuukanga.23 “‘Ettaka teritundibwanga kutwalibwa lubeerera,+ kubanga lyange.+ Kubanga gye ndi muli bagwira era basenze.+24 Mu nsi yonna ey’obutaka bwammwe, atunda anaabanga n’eddembe okununula ettaka lye.25 “‘Muganda wo bw’ayavuwalanga ne kiba nga kimwetaagisa okutunda ku ttaka lye, omununuzi amulinako oluganda olw’okumpi anajjanga n’anunula ekyo munne kye yatunda.+26 Omuntu bw’ataabenga n’amununula, naye n’agaggawala, n’aba ng’asobola okununula ettaka lye,27 anaabaliriranga ssente ezirigyaamu ng’asinziira ku myaka gy’anaabanga amaze ng’alitunze era ssente ezinaabanga zisusseemu anaaziwanga oyo eyaligula, awo n’alyoka adda ku ttaka lye.+28 “‘Naye bw’abanga tasobola kulinunula, eyaligula anaalisigazanga okutuusa ku mwaka gwa Jjubiri;+ linaddiranga nnyini lyo mu mwaka gwa Jjubiri, era anaddanga ku ttaka lye.+29 “‘Omuntu bw’atundanga ennyumba ye eri mu kibuga ekiriko bbugwe, anaabanga n’eddembe okuginunula okumala omwaka mulamba okuva lw’anaabanga agitunze; anaamalanga omwaka mulamba ng’alina eddembe okuginunula.+30 Naye bw’ataaginunulenga mu bbanga ery’omwaka omulamba, ennyumba eri mu kibuga ekiriko bbugwe eneebanga y’oyo eyagigula mu mirembe gye gyonna. Teemuddizibwenga mu mwaka gwa Jjubiri.31 Naye ennyumba eziri mu bitundu ebitaliiko bbugwe zinaabalirwanga wamu n’ebibanja eby’omu byalo. Nnannyini yo anaabanga n’eddembe okuginunula, era mu mwaka gwa Jjubiri eneemuddizibwanga.32 “‘Naye byo ebibuga by’Abaleevi n’ennyumba eziri mu bibuga byabwe,+ Abaleevi banaabanga n’eddembe okubinunula ebbanga lyonna.33 Omuleevi bw’ataanunulenga nnyumba ye eri mu kibuga omuli ettaka lye, eneemuddizibwanga mu mwaka gwa Jjubiri,+ kubanga ennyumba eziri mu bibuga by’Abaleevi bwe butaka bwabwe mu Bayisirayiri.+34 Naye ettaka eryetoolodde ebibuga byabwe+ teritundibwanga, kubanga obwo butaka bwabwe obw’olubeerera.35 “‘Muganda wo abeera mu kitundu kyo bw’ayavuwalanga n’aba nga takyasobola kweyimirizaawo, omuyambanga+ nga bwe wandiyambye omugwira n’omusenze,+ n’asobola okweyongera okubaawo nga mulamu wamu naawe.36 Bw’omuwolanga tomuggyangako magoba.+ Otyanga Katonda wo;+ era muganda wo aneeyongeranga okubaawo nga mulamu wamu naawe.37 Bw’omuwolanga ssente tomuggyangako magoba+ era tomuwanga mmere olw’okwagala akuddize esukkawo.38 Nze Yakuwa Katonda wammwe eyabaggya mu nsi ya Misiri+ okubawa ensi ya Kanani, ndyoke nkyoleke nti ndi Katonda wammwe.+39 “‘Muganda wo abeera mu kitundu kyo bw’ayavuwalanga ne yeetunda gy’oli,+ tomuwalirizanga kukola mirimu gya buddu.+40 Asaanidde ayisibwenga ng’omukozi akolera empeera+ era ng’omusenze. Anaakukoleranga okutuusa ku mwaka gwa Jjubiri.41 Awo anaakuvangako ye n’abaana* be, n’adda mu bantu be. Anaddangayo ku butaka bwa bajjajjaabe.+42 Kubanga Abayisirayiri baddu bange be nnaggya mu nsi ya Misiri.+ Tebeetundanga mu buddu.43 Tomuyisanga bubi,+ era otyanga Katonda wo.+44 Abaddu abasajja n’abakazi munaabaggyanga mu mawanga agabeetoolodde; muyinza okugula abaddu abasajja n’abakazi mu mawanga ago.45 Era muyinza okugula abaddu mu baana b’abagwira ababeera nammwe,+ ne mu bantu baabwe be baazaalira mu nsi yammwe, era banaabeeranga bammwe.46 Muyinza okubafuula obusika obw’olubeerera eri abaana bammwe abanaabaddiriranga. Abo muyinza okubafuula abakozi bammwe, naye baganda bammwe Abayisirayiri temubayisanga bubi.+47 “‘Naye omugwira oba omusenze ali mu mmwe bw’agaggawalanga, muganda wo abeera mu kitundu kye n’ayavuwala, ne yeetunda eri omugwira oyo oba omusenze abeera mu mmwe, oba eri omu ku b’eŋŋanda z’omugwira,48 anaabanga n’eddembe okununulibwa oluvannyuma lw’okwetunda. Omu ku baganda be ayinza okumununula,+49 oba kitaawe omuto oba omwana wa kitaawe omuto, oba omu ku b’eŋŋanda ze amulinako oluganda olw’okumpi* ayinza okumununula.“‘Oba ye kennyini bw’anaabanga agaggawadde, ayinza okwenunula.+50 Anaabaliriranga ekiseera n’oyo eyamugula okuva ku mwaka lwe yamugula okutuuka mu mwaka gwa Jjubiri,+ era ssente ezaamugula zinaatuukananga n’omuwendo gw’emyaka egyo.+ Mu kiseera ekyo kyonna ng’amukolera, ennaku z’anaakoleranga zinaabalirirwanga nga zigererwa ku mpeera y’omukozi akolera empeera.+51 Bwe wabanga wakyasigaddeyo emyaka mingi, anaasasulanga ssente ez’okumununula ng’asinziira ku myaka eginaabanga gisigaddeyo.52 Naye bwe wabanga wabulayo emyaka mitono okutuuka ku mwaka gwa Jjubiri, anaabaliriranga era n’asasula ssente ez’okumununula ng’asinziira ku myaka eginaabanga gisigaddeyo.53 Anaayisibwanga ng’omukozi akolera empeera emyaka gyonna gy’anaakolera, era okakasanga nti mukama we tamuyisa bubi.+54 Naye bw’anaabanga tasobola kwenunula mu ngeri eyo, ye n’abaana* be banaaweebwanga eddembe ne bagenda mu mwaka gwa Jjubiri.+55 “‘Kubanga Abayisirayiri baddu bange. Baddu bange be nnaggya mu nsi ya Misiri.+ Nze Yakuwa Katonda wammwe.


text:
Ebibuuzo Ebiva mu Basomi
Omusajja alina akacupa ka bwino ow’omuwandiisi n’abasajja omukaaga abakutte eby’okulwanyisa eby’okwasaayasa aboogerwako mu kwolesebwa kwa Ezeekyeri bakiikirira ki?
Bakiikirira eggye ery’omu ggulu eryenyigira mu kuzikiriza Yerusaalemi era erijja okwenyigira mu kuzikiriza ensi ya Sitaani ku Amagedoni. Lwaki kibadde kyetaagisa okukyusa mu ngeri gye tutegeeramu okwolesebwa okwo?
Oluvannyuma lwa Ezeekyeri okulaba ebintu ebibi ebyali bikolebwa mu kibuga Yerusaalemi ekyali ekijeemu nga tekinnazikirizibwa mu 607 E.E.T., yafuna okwolesebwa n’alaba ebintu ebyandibaddewo nga kigenda okuzikirizibwa. Yalaba abasajja mukaaga nga bakutte eby’okulwanyisa eby’okwasaayasa. Era yalaba n’omusajja omulala mu bo eyali “ayambadde ekyambalo kya kitaani” ng’alina “akacupa ka bwino ow’omuwandiisi.” (Ezk. 8:6-12; 9:2, 3) Omusajja oyo baamugamba okuyitaayita mu kibuga ateeke “akabonero ku byenyi by’abantu abasinda era abakaaba olw’ebintu byonna eby’omuzizo ebikolebwa mu kibuga.” Oluvannyuma abasajja abaali bakutte eby’okulwanyisa eby’okwasaayasa baabagamba batte abantu bonna abaali mu kibuga abataalina kabonero. (Ezk. 9:4-7) Kiki kye tuyiga mu kwolesebwa okwo, era omusajja alina akacupa ka bwino ow’omuwandiisi y’ani?
Ezeekyeri yafuna okwolebwa okwo mu mwaka gwa 612 E.E.T., era okutuukirizibwa kw’obunnabbi obwo okwasooka kwaliwo mu mwaka gwa 607 E.E.T., amagye g’Abababbulooni bwe gaazikiriza ekibuga Yerusaalemi. Wadde ng’Abababulooni, abantu abaali batasinza Yakuwa, baazikiriza Yerusaalemi, Yakuwa ye yali abakozesezza okutuukiriza omusango gwe yali asaze. (Yer. 25:9, 15-18) Yakuwa yabakozesa okubonereza abantu be abaali bafuuse bakyewaggula. Naye si buli muntu nti yali agenda kuzikirizibwa. Abantu abatuukirivu baali tebagenda kuzikirizibwa wamu n’ababi. Yakuwa yakola enteekateeka okuwonyaawo Abayudaaya abaali basinda era abaali bakaaba olw’ebintu byonna eby’omuzizo ebyali bikolebwa mu kibuga.
Ezeekyeri teyeenyigira mu mulimu gw’okuteeka akabonero ku bantu oba ogw’okuzikiriza. Bamalayika be baali emabega w’omulimu ogw’okuzikiriza. N’olwekyo, okuyitira mu kwolesebwa okwo, Yakuwa atuyamba okumanya obuvunaanyizibwa bamalayika bwe baalina mu kuzikirizibwa kwa Yerusaalemi. Yakuwa yawa bamalayika omulimu ogw’okuteekateeka okuzikirizibwa kw’abantu ababi n’okwawulawo abatuukirivu basobole okuwonyezebwawo. *
Emabega ebitabo byaffe bibadde bigamba nti mu kutuukirizibwa kw’okwolesebwa okwo okw’omu kiseera kino, omusajja alina akacupa ka bwino ow’omuwandiisi akiikirira ensigalira y’abaafukibwako amafuta. Era kibadde kigambibwa nti abantu abakkiriza obubaka bwaffe bateekebwako akabonero mu kiseera kino basobole okuwonawo. Naye kati tukiraba nti twetaaga okukola enkyukakyuka mu ngeri gye tubadde tunnyonnyolamu okwolesebwa okwo. Okusinziira ku ebyo ebiri mu Matayo 25:31-33, Yesu y’alamula abantu. Yesu ajja kulamula abantu mu kiseera ky’ekibonyoobonyo ekinene, ayawulewo abo abalinga endiga abajja okuwonyezebwawo ku abo abalinga embuzi abajja okuzikirizibwa.
Nga tulowooza ku ntegeera eno empya, biki bye tuyiga mu kwolesebwa okwo Ezeekyeri kwe yafuna? Waliwo ebintu bitaano bye tuyiga:
Leero, Yakuwa akozesa abaafukibwako amafuta abatonotono okuliisa abantu be n’okulabula abantu bonna ku kibonyoobonyo ekinene ekijja. Ate era n’ab’omu nju bonna beenyigira mu mulimu ogw’okulabula abantu.
—Mat. 24:45-47.
Obuvunaanyizibwa bwabwe bwa kubuulira bantu obubaka obuva eri Yakuwa, nga bayambibwako bamalayika.
—Kub. 14:6.
Kiki abantu kye basaanidde okukola okusobola okuteekebwako akabonero ako? Balina okukkiriza obubaka bwe tubabuulira, okwambala omuntu omuggya, okwewaayo eri Yakuwa, n’okuwagira mu bujjuvu baganda ba Kristo. (Mat. 25:35-40) Abo abakola ebintu ebyo, bajja kuteekebwako akabonero mu kiseera ky’ekibonyoobonyo ekinene.
Ab’ekibiina ekinene bajja kuteekebwako akabonero oluvannyuma lw’okulamulwa mu kiseera ky’ekibonyoobonyo ekinene. Ekyo kijja kubasobozesa okufuna obulamu obutaggwaawo ku nsi.
—Mat. 25:34, 46. *
Mu kiseera ekitali kya wala, eggye eryo lijja kuzikiriza amawanga era limalewo ebintu byonna ebibi.
—Ezk. 9:2, 6, 7; Kub. 19:11-21.
Ensonga ezo ettaano zituyamba okuba abakakafu nti Yakuwa tasobola kuzikiriza bantu batuukirivu wamu n’ababi. (2 Peet. 2:9; 3:9) Era kituleetera okulaba ensonga lwaki omulimu gwaffe ogw’okubuulira mukulu nnyo leero. Abantu bonna beetaaga okulabulwa ng’enkomerero tennatuuka!
^ lup. 6 Wadde ng’akabonero ke baateekebwako ku byenyi kaali tekalabika, abantu gamba nga Baluki (omuwandiisi wa Yeremiya), Ebedumereki Omwesiyopiya, n’Abalekabu baawonyezebwawo.


text:
ESSOMO 23
Ebitabo Byaffe Biwandiikibwa Bitya era Bivvuunulwa Bitya?
Okusobola okubuulira ‘buli ggwanga n’ekika n’olulimi n’abantu amawulire amalungi,’ tukuba ebitabo mu nnimi ezisukka mu 750. (Okubikkulirwa 14:6) Kino tusobodde tutya okukikola? Tulina abawandiisi n’abavvuunuzi, era bonna Bajulirwa ba Yakuwa.
Bisooka kuwandiikibwa mu Lungereza. Akakiiko Akafuzi kalabirira ebikolebwa Ekitongole Ekikola ogw’Okuwandiika ekiri ku kitebe kyaffe ekikulu. Ekitongole kino kikwanaganya emirimu gy’abawandiisi abali ku kitebe kyaffe ekikulu n’egy’abo abali ku matabi gaffe amalala. Okuba nti abawandiisi baffe bali mu nsi za njawulo, kitusobozesa okuwandiika ku nsonga ezisikiriza abantu mu mawanga gonna.
Ebiba biwandiikiddwa biweerezebwa abavvuunuzi. Ebiba biwandiikiddwa bwe bimala okwekenneenyezebwa n’okukakasibwa nti biteredde bulungi, biweerezebwa eri abavvuunuzi mu nsi ez’enjawulo okuyitira ku Intaneeti. Bwe bamala okubivvuunula, babyetegereza okulaba obanga bivvuunuddwa bulungi. Bafuba okukozesa ‘ebigambo ebituufu era eby’amazima’ ebiggirayo ddala amakulu agali mu Lungereza.
Kompyuta zanguya omulimu. Kompyuta ku bwayo tesobola kuwandiika oba kuvvuunula, kyokka enkuluze n’ebintu ebirala ebiba ku kompyuta bisobola okuyamba abawandiisi n’abavvuunuzi okukola omulimu gwabwe mu bwangu. Abajulirwa ba Yakuwa baayiya programu ya kompyuta eyitibwa Multilanguage Electronic Publishing System (MEPS) ebasobozesa okuwandiika ennimi ez’enjawulo, ate oluvannyuma ebyo ebiba biwandiikiddwa ne biteekebwa wamu n’ebifaananyi ebigenderako bisobole okukubibwa mu kyapa.
Lwaki tufuba okuvvuunula mu nnimi ennyingi bwe zityo, nga kw’otadde n’ezo ezoogerwa abantu abatono? Olw’okuba Yakuwa “ayagala abantu aba buli ngeri okulokolebwa era bategeerere ddala amazima.”
Ebitabo byaffe biwandiikibwa bitya?
Lwaki tuvvuunula ebitabo byaffe mu nnimi nnyingi?